
Ito ang Islani 

Kapag pinagmasdan ng tao ang daigdig na tinitirahan 
niya at nakikita niya ang malawak na magandang Sansinukob 
na ito: ang langit na ito sampu ng mga malaiaking bituin 
nito na umiinog batay sa isang mahusay na sistema; ang 
daigdig na ito sampu ng mga bundok nito, mga lambak nito, 
mga ilog nito, mga kahoy nito at mga pananim nito, hangin 
nito, tubig nito, kalupaan nito at karagatan nito, at gabi nito 
at araw nito; hindi maiiwasang magtatanong siya sa sarili 
kung sino kaya ang lumikha sa lahat ng ito. 

Sino ang nagbaba mula sa langit ng tubig na ito na hindi 
iiral ang buhay kundi sa pamamagitan nito? Pinatubo Niya 
sa pamamagitan nito ang mga haiaman at ang mga punong- 
kahoy, at ang mga bulaklak at ang mga bunga. Pinainom 
Niya sa pamamagitan nito ang mga tao at inihanda Niya ang 
lupa upang mag-ingat nito. 

Sino ang gumawa sa katangian ng grabitasyon sa mundo 
ayon sa takdang sukat na naaangkop sa pangangailangan 
ng mga bagay? Hindi nadadagdagan ang grabitasyon para 
humirap ang paggalaw at hindi naman nababawasan para 
magliparan ang mga bagay rito. Sino ang lumikha sa tao: 
nilalang Niya ito sa unang pagkakataon at ginawa Niya ito 
sa pinakamagaling na anyo? 

Kapag pinagmasdan ng tao ang sarili niya, makatatagpo 
siya ng kahanga-hangang bagay. Pagmasdan ang magkaibang 
mga sangkap ng katawan mo na gumagawa sa tumpak na 

paraan. Wala kang nalaiaman sa gawain ng mga ito kundi 
ang kakaunti; ni hindi mo nakokontrol ang mga ito. 

Tingnan mo ang hanging ito na nilalanghap mo; kung 
nahinto ito sa iyo ng ilang saglit, tiyak na maaalis ang buhay. 
Sino kaya ang nagpalitaw nito? 

Tingnan mo ang tubig na iniinom mo, iyang pagkaing 
kinakain mo, itong lupang nilalakaran mo, ang langit na 
tinitingala mo, ang araw na nag-iilaw sa iyo, ang buwan, 
ang mga bituin at ang lahat ng nakikita ng mata mo. Sino 
kaya ang lumikha sa lahat ng ito? 

Tunay na Siya ay si Allah. Si Allah ay ang lumikha sa 
buong Sansinukob at tanging Siya ang nangangasiwa rito 
at nagpapainog nito. Tunay na Siya ay ang Panginoon mo 
na lumikha sa iyo, nagtustos sa iyo, bumubuhay sa iyo at 
babawi sa buhay mo. Siya ang nagpalitaw sa iyo mula sa 
wala, gaya ng pagpalitaw Niya sa buong Sanlibutan na ito 
mula sa wala. Matapos ang lahat ng ito, aakalain kaya ng 
isang may-isip na ang buong Sansinukob na ito ay nilikha 
bilang isang laro, na ang mga tao ay ipinanganganak at 
nabubuhay sa daigdig na ito nang ilang panahon, pagkatapos 
mangamamatay at magwawakas na ang lahat ng bagay? 

Kung gayon ano ang katotohanan at bakit nilikha tayo, 
tayong mga tao? 


Bakit Nilikha Tayo? 

Nilikhatayo ni Allah alang-alang sa pagsamba sa Kanya 
lamang—hindi sa sinumang iba pa sa Kanya. Nagsugo Siya 
sa atin ng mga sugo at nagbaba Siya ng mga Kasulatan para 

sa paglilinaw sa pamamaraan ng pagsamba sa Kanya. Kaya 
ang sinumang sumamba sa Kanya, tumalima sa Kanya at 
umiwas sa mga ipinagbabawal Niya ay magkakamit ng 
pagkalugod Niya. Ang sinumang umayaw sa pagsamba sa 
Kanya at tumangging magpaakay sa kautusan Niya ay 
magiging karapat-dapat sa galit at kaparusahan Niya. Ginawa 
nga ni Allah ang mundong ito bilang tahanan ng paggawa 
at pagsubok. 

Pagkatapos ay mamamatay ang mga tao at sa araw ng 
Pagkabuhay ay bubuhayin ni Allah ang lahat ng tao para sa 
Pagganti at Pagtutuos. Gumawa Siya sa Kabilang-buhay ng 
Paraiso naang nasa loob nito ay kaligayahang walang mata 
na nakakita, walang taingang nakarinig at hindi sumagi sa 
isip ng tao. Inihanda ito ni Allah para sa mga sumampalataya 
sa Kanya at tumalima sa kautusan Niya. 

Ginawa Niya rin ang Impiyerno na ang nasa loob nito 
ay mga sari-saring uri ng pagdurusa na hindi pa sumasagi 
sa isip. Inihanda ito ni Allah para sa sinumang tumangging 
sumampalataya sa Kanya, sumamba sa iba pa sa Kanya at 
sumunod sa relihiyong iba pa sa Islam. 

Ano ang Islam? 

Ang Islam ay ang Relihiyon na pinili ni Allah. Ito ay 
ang pagsamba kay Allah lamang at ang pagtalima sa Sugo 
Niya na si Muhammad. Hindi tatanggap si Allah mula sa 
sinuman ng isang relihiyon na iba pa sa Islam. Ang Islam 
ay hindi inilalaan sa isa bukod pa sa iba, bagkus ito ay para 
sa lahat ng tao. Nag-utos si Allah sa mga lingkod Niya ng 

ilang mga kautusan. Nagbawal Siya sa kanila ng iiang mga 
pagbabawal. Kaya ang sinumang tumalima sa Kanya ay 
magtatagumpay at maliligtas, at ang sinumang sumuway sa 
Kanya ay mabibigo at mapapahamak. Ang Islam ay hindi 
isang bagong relihiyon: ito ang Relihiyon ni Allah na pinili 
Niya para sa nilikha Niya magmula ng magsimula ang buhay 
sa daigdig na ito. 

Ang Kasaysayan ng Paglikha 

Nagsisimula ang kasaysayan ng paglikha magmula ng 
likhain ni Allah ang ama ng sangkatauhan, si Adan. Nilikha 
siya ni Allah mula sa putik, pagkatapos ay hinipan Niya siya 
ng kaluluwa, Itinuro Niya sa kanya ang pangalan ng mga 
bagay. Inutusan ni Allah ang mga anghel na magpatirapa sa 
kanya, bilang karagdagang pagpapahalaga at pagpaparangal. 
Nagpatirapa silang lahat maliban kay Satanas; tumanggi 
siya at nagmalaki dahil sa inggit kay Adan. Kaya ibinagsak 
siya ni Allah mula sa kaharian ng mga Langit at inilabas siya 
na isang hamak na pinagtatabuyan. Hinatulan Niya siya 
ng sumpa, kasawian at Impiyerno. Hiniling ni Satanas sa 
Panginoon niya na palugitan siya hanggang sa Araw ng 
Pagkabuhay. Nagpalugit naman sa kanya si Allah. Sumumpa 
si Satanas na ililigaw niya ang lahat ng anak ni Adan. 

Pagkatapos niyon ay nilikha ni Ailah mula kay Adan 
ang maybahay niya na si Eva upang manahan sa piling nito 
at mapanatag sa piling nito. Inatasan Niya silang dalawa 
na manahan sa Paraiso na naglalaman ng kaginhawahang 
hindi sumagi sa isip ng tao. Ipinabatid Niya sa kanilang 

dalawa ang pagkamuhi ni Satanas sa kanila. Pinagbawalan 
Niya sila na kumain mula sa isang punong-kahoy sa mga 
punong-kahoy sa Paraiso, bilang pagsubok at pagsusulit sa 
kanila. Subalit inudyukan sila ni Satanas at inakit sila na 
kumain sa punong-kahoy na iyon. Sumumpa siya sa harap 
nila na siya ay isa sa mga nagpapayo sa kanila. Sinabi niya: 
kt Kung kakain kayo mula sa punongkahoy na ito, magiging 
kabilang kayo sa mga mananatiling buhay." 

Hindi niya nilubayan silangdalawa hanggang sa natukso 
niya sila. Kumain sila mula sa punong-kahoy at nasuway nila 
ang Panginoon niia. Ngunit pinagsisihan nila nang matindi 
ang nagawa nila. Nagsisi sila sa Panginoon nilaattinanggap 
naman Niya sa kanila ang pagsisisi. Subalit ibinaba Niya 
sila mula sa Paraiso tungo sa Lupa. Nanirahan sa Adan at 
ang maybahay niya sa Lupa. Pinagkalooban siya ni Ailah 
ng mga supling na nagsidami at nagsanga-sanga hanggang 
sa panahon natin sa ngayon. 

Hindi pa rin tumitigii si Satanas at ang mga supling niya 
sa patuloy na pakikitunggali sa mga anak ni Adan upang 
hadlangan sila sa patnubay, pagkaitan sila ng kabutihan, 
pagandahin ang kasamaan sa paningin nila, at ilayo sila sa 
kinalulugdan ni Allah, sa paghahangad sa pagpasok nila sa 
Impiyerno sa Kabilang-buhay. Subalit hindi hinayaan ni 
Allah ang mga nilikha Niya na napababayaan, bagkus ay 
nagsugo Siya sa kanila ng mga sugo na nagpapaliwanag sa 
kanila ng katotohanan at gumagabay sa kanila sa kaligtasan. 

Nang namatay si Adan, namuhay ang mga supling niya 
noong wala na siya sa loob nang sampung salinlahi habang 




Ito ang lslam 



sila ay nananatili sa pagtalima kay Allah at pagsampalataya 
sa Kaisahan Niya. Pagkatapos niyon ay naganap ang shirk 
(pagsamba sa iba pa kay Allah). Sinamba kasama kay Allah 
ang iba pa kay Allah. Nagsimula ang mga tao sa pagsamba 
sa mga imahen. Kaya ipinadala ni Allah ang kauna-unahan 
sa mga sugo Niya, si Noe upang mag-anyaya sa mga tao sa 
pagsamba kay Allah at pagwaksi sa pagsamba sa mga idolo. 

Pagkatapos ay nagkasunud-sunod na ang mga propeta 
noong wala na siya. Nag-anyaya sila sa Islam: ang pagsamba 
kay Allah lamang at pagwawaksi sa anumang sinasamba na 
iba pa kay sa Kanya. 

Pagkatapos ay dumating si Abraham. Inanyayahan niya 
ang mga kababayan niya na iwan ang pagsamba sa mga idolo 
at ibukod-tangi si Allah sa pagsamba. Ang pagkapropeta 
noong wala na siya ay nakamtan ng mga anak niya na sina 
Ismael at Isaae. Pagkatapos ay napunta sa mga anak ni lsaae. 

Ang ilan sa napakadakila na mga propeta mula sa mga 
suplingni isaaeay sina Jacob, Jose, Moises, David, Solomon 
at Jesus, sumakanila ang kapayapaan. Pagkatapos ni Jesus 
ay wala nang propeta na mula sa mga supling ni isaae. 

Pagkatapos niyon ay nasalin ang pagkapropeta sa sangay 
ni Ismael. Hinirang ni Allah si Muhammad, sumakanya ang 
biyaya at ang kapayapaan Niya, upang maging pangwakas 
sa mga propeta at mga sugo, upang ang mensahe sa kanya 
ay maging ang pangwakas at upang ang Aklat na inihatid 
niya na ibinaba sa kanya, ang Quran, ay maging ang huling 
mensahe ni Allah sa Sangkatauhan. Dahil dito, dumating 
ang mensahe niya na masaklaw, ganap at panlahat: para sa 

tao at jinn, at para sa Arabe at di-Arabe, naaangkop sa bawat 
panahon at pook, at bansa at kalagayan. Walang kabutihang 
hindi nito itinuro at walang masama na hindi nito binigyang- 
babala. Hindi tatanggap si Allah mula sa sinuman ng isang 
relihiyong iba pa sa inihatid ni Muhammad. 

Ang Propeta Muhammad 

Isinugo nga ni Allah si Muhammad bilang pangwakas 
sa mga sugo. Ginawa Niya ang mensahe niya na pangwakas 
sa mga mensahe. Isinugo siya ni Allah upang gabayan ang 
mga tao sa pagsamba sa K.anya lamang at iwaksi ang lahat 
ng sumasalungat doon na mga gawaing ipinansasamba ng 
mga tao gaya ng pagsamba sa mga imahen at iba pa. Isinugo 
si Muhammad sa Makkah noong siya ay apatnapung taong 
gulang. Noong bago pa niya nakamtan ang pagkapropeta 
niya, siya na ang pinakamataas sa mga kalipi niya, bagkus 
ang pinakamataas sa Sangkatauhan, sa kagandahan ng Asal. 
Kilala siya noon sa pagiging matapat, mapagkakatiwalaan 
at mataas ang mga kaasalan. hanggang sa tinagurian siya 
ng mga kalipi niya na al-Amin, ang Mapagkakatiwalaan. 

Siya ay hindi marunong bumasa't sumulat. Ikinasi ni 
Allah sa kanya ang Quran, na hinamon ni Allah ang lahat 
ng tao na maglahad din ng tulad nito. 

Isang Sulyap sa Pagkatao at Buhay Niya 

Siya ay si Muhammad na anak ni k Abdullah na anak ni 
'Abdulmuttalib na anak ni Hashim na mula sa mga supling 
ni Ismael na anak ni Abraham. Ang ina ng Propeta ay si 

Aminah na anak ni Wahb na anak ni 'Abdumanaf na anak 
ni Zuhrah. Si Zuhrah ay kapatid ng lolo ng Propeta. 

Napangasawa si Aminah ni 'Abdullah, ang ama ng 
Propeta. Nanatili si 'Abdullah nang tationg buwan piling 
ni Aminah. Hindi naglaon ay ipinagdalang-tao nito ang 
Propeta. Hindi ito nakadama ng hirap sa pagdadalang-tao sa 
kanya. Isinilang siya nito na maganda ang anyo at malusog 
ang pangangatawan. Iyon ay noong taong 571. Yumao ang 
ama niya habang siya ay nasa sinapupunan pa ng ina niya. 
Kinalinga siya ng lolo niya na si * Abdulmuttalib. Tatlong 
araw siyang pinasuso siya ng ina niya. Pagkatapos niyon 
ay ipinagkatiwala ng lolo niya ang pagpapasuso sa kanya 
sa isang babaeng taga-disyerto, na tinatawag na Hallmah 
as-Sa'dlyah. 

Kabilang sa mga kaugalian ng mga Arabe noon ay na 
ipasuso ang mga anak nila sa mga taga-disyerto yamang 
nagdudulotng mga kakailanganin sa paglaking may malusog 
na pangangatawan. Nakitaan ni HalTmah as-Sa'dlyah ang 
sanggol na ito ng kababalaghan. Ang isa roon ay noong siya 
ay pumunta kasama ng asawa niya sa Makkah sakay ng isang 
inahing asno na payat at mabagal ang lakad. Ngunit nang 
nasa daan na pauwi mula sa Makkah, habang ikinakalong 
niya ang sanggol sa kandungan niya, ang inahing asno ay 
tumatakbo na nang mabilis at naiwanan nito sa hulihan nito 
ang lahat ng hayop, na ikinamangha ng lahat ng kasama 
sa daan. 

Isinalaysay ni Hallmah na ang mga dibdib niya ay wala 
dating ipinapatak kundi kakaunting gatas, at na ang anak 

niyang sanggoi ay laging umiiyak dahil sa tindi ng gutom. 
Ngunit nang isinubo na niya ang dibdib niya sa sanggol.na 
si Muhammad ay dumaloy nang masagana ang gatas. Kaya 
napasususo na niya ito at napasususo rin niya ang anak niya 
hanggang sa mabusog sila. 

Nagsalaysay rin si HalTmah ng tungkol sa tagtuyot sa 
lupain ng mga kalipi niya, ang tirahan ng angkan ni Sa'd. 
Subalit nang makamit niya ang karangalan ng pagpapasuso 
sa batang ito, nabiyayaan ang lupain niya at ang alagang 
mga hayupan niya at napalitan ang kalagayan niya: mula sa 
kasalatan at hirap ay naging kasaganaan at kaginhawahan. 

Pagkatapos ng dalawang taon ay iniuwi ni Hallmah si 
Muhammad sa ina nito at sa lolo nito sa Makkah. Subalit 
si HalTmah ay nagpumilit sa ina nito na sumang-ayon sa 
pananatili nito sa piling niya sa ikalawang pagkakataon, 
dahi! sa nakita niya na biyayang dala nito sa kanya. Sumang- 
ayon naman ang ina nito na si Aminah at umuwi si HalTmah 
dala ang bata sa ikalawang pagkakataon sa tirahan niya. Ang 
kagalakan ay nag-uumapaw sa puso niya. 

Pagkatapos ng dalawang taon na naman ay inuwi ni 
HalTmah si Muhammad sa ina niya. Ang edad niya nang 
sandaling iyon ay apat na taon. Inalagaan siya ng ina niya 
hanggang sa yumao ito noong siya ay anim na taong gulang. 
Kinalinga naman siya ng lolo niyang si ‘Abdulmuttalib sa 
loob ng dalawang taon at pagkatapos ay yumao na rin ito. 

Pagkatapos ay kinalinga siya ng amain niya na si Abu 
Talib. Kinupkop siya nito nilipos ng pangangalaga niya 
gaya ng ginagawa niya sa mga anak niya. Kaya nga lamang 

siya ay maralita, kaya hindi nahirati si Muhammad sa buhay 
ng kaginhawahan at karangyaan. 

Siya ay nasanay na sa pagpapastol ng tupa kasama ng 
mga kapatid niya sa gatas noong siya ay nasa disyerto ng 
lupain ng angkan ng Sa 4 d. Nagpapastol siya para sa mga 
mamamaya ng Makkah kaya nakapagbibigay siya sa amain 
niyang si Abu Ta lib sa pamamagitan ng nakukuha niyang 
upa sa pagpapastol. Siya ay naglakbay rin kasama ng amain 
niyang si Abu Talib sa isang pangangalakal sa Syria, noong 
siya ay mga labindalawang taong gulang. 

Pagkatapos siya ay naglakbay muli upang ikalakal ang 
paninda ni KhadTjah bint Khuwaylid na isang mayamang 
babae sa Makkah. Binigyan siya nito ng mainam kaysa dati 
nitong ibinibigay sa iba sa kanya dahil naghatid siya ng mga 
tubong limpak-limpak. 

Noongnaisalaysay kay KhadTjah ng ialaking utusan niya 
na si Maysarah ang nakita nitong mataas na mga kaasalan at 
matayog na mga katangian ni Muhammad sa paglalakbay 
niyon sa Syria ay naukol ang pagkagusto niya roon at na 
maging asawa para sa kanya. Nakapag-asawa na siya noong 
una ngunit namatay iyon. 

Nairaos ang pinagpalang kasal. Si Muhammad nang 
sandaling iyon ay dalawampu’t limang tagong gulang at 
si KhdTjah naman ay mga apatnapung taong gulang. 

Noong palapit na si Muhammad sa gulang na apatnapu 
ay naibigan niya ang pag-iisa. Nananatili siyang mag-isa 
noon sa yungib ng Hira’ sa labas ng Makkah. Nagsasagawa 
siya ng pagsamba roon sa loob ng ilang gabi, pagkatapos 

ay umuuwi siya sa bahay niya at naghahanda ng babauning 
pagkain at inumin. 

Minsan isang gabi at nang siya ay nasa loob ng yungib 
ay pinuntahan siya ni Anghel Gabriel mula sa Langit at 
nagsabi ito sa kanya: “Bumasa ka.” Kaya nagsabi siya: 
“Ako ay hindi nakababasa.’' At nagsabi uli ito: “Bumasa 
ka.” At nagsabi uli siya: “Ako ay hindi nakababasa.’' At 
nagsabi uli ito: “Bumasa ka.” At nagasabi uli siya: “Ako 
ay hindi nakababasa.” Sa bawat pagsagot mula sa tatlong 
pagsagot ay niyayakap siya nito at pinipiga nito hanggang 
sa humantong siya sa panlulupaypay, Nang binitiwan siya 
ni Gabriel sa ikatlong pagkakataon, ibinigay nito sa kanya 
ang kauna-unahan sa mga talata na ibinaba mula sa Qur’an: 
“Bumasa ka sa ngalan ng Panginoon mo na lumikha, 
lumikha sa tao mula sa namuong dugo. Bumasa ka 
at ang Panginoon mo ay ang Pinakamapagbigay, na 
nagturo sa pamamagitan ng panulat, nagturo sa tao 
ng hindi nito nalaman.”(96: 1 -5). Sa pamamagitan ng mga 
dakilang taiata na ito na nag-uutos sa pagtamo ng kaalaman 
at nagiilinaw sa simuia ng paglikha sa tao, nagsimula ang 
pagbaba ng Kapahayagan mula kay Allah sa Propeta. 

Bumalik ang Propeta sa maybahay niya na si Khadyah, 
na kumakabog-kabog ang puso niya dahil sa pangamba. 
Sinabi siya: “Balutin ninyo ako, balutin ninyo ako.” Ginawa 
naman nila. Nang nilisan siya ng pagkasindak ay ibinaiita 
niya kay KhadTjah ang nangyari. Sinabi niya: “Natatakot na 
ako para sa sarili ko.” Kaya nagsabi si Khadyah, kalugdan 
siyani Ailah: “Aba’y huwag, sumpa man kay Allah, hindi ka 

ipahihiya ni Allah. Tunay na ikaw ay talagang nakikitungo sa 
kamag-anak, umaalalay sa maralita, umaagapay sa hikahos, 
tumatanggap nang magiliw sa panauhin, at tumutulong sa 
dinapuan ng kasawian.” 

Pagkatapos ay dumating na naman si Gabriel. Nagsabi 
si Muhammad: “Habang ako ay naglalakad, nakarinig ako 
ng isang tinig mula sa Langit kaya inangat ko ang paningin 
ko. Walang anu-ano’y tumambad ang anghel na pumunta 
sa akin sa yungib ng HiraY' Binanggit pa niya na nasindak 
siya roon, subalit hindi singtindi noong unang pagkakataon. 
Umuwi siya sa maybahay niya at nagbalot nang sarili at 
nagtakip ng kumot. 

Pagkatapos ay ibinaba ni Allah sa kanya ang salita Niya: 
“O nakatakip! Bumangon ka at magbabala ka. Ang 
Panginoon mo ay dakiiain mo. Ang kasuutan mo ay 
linisin mo. At ang diyus-diyusan ay layuan mo.” (74:1-5). 
Ibig sabihin: O nagtakip ng kumot niya, magbabala ka sa 
mga tao sa pamamagitan ng Qur an, iparating mo sa kanila 
ang paanyaya ni Allah, linisin mo ang mga kasuutan mo sa 
mga karumihan at iwaksi mo ang mga diyus-diyusan. 

Pagkatapos ay nagpatuloy ang Kapahayagan matapos 
niyon at nagkasunod-sunod. Inatasan ni Allah si Muhammad 
na anyayahan ang mga tao sa pagsamba kay Allah lamang 
at sa Relihiyong Islam na kinalugdan Niya para sa mga tao. 
Kayanagsimulaang Propeta sa pag-aanyaya sa pamamagitan 
ng karunungan at magaling na pangangaral. 

Tinugon siya ng unang mga tumugon: ang maybahay 
niyang si Khad!jah sa mga kababaihan, ang kaibigan niyang 

si Abu Bakr sa mga kalalakihan at ang pinsan niyang si ' Ali 
na anak ni Abu Talib sa mga bata. Pagkatapos ay nagsunod- 
sunod na ang pagpasok ng mga tao sa Islam. Tumindi ang 
pamiminsala ng mga pagano sa kanya. Nagpatuloy siya sa 
pag-aanyaya sa mga tao sa Makkah sa loob ng labintatlong 
taon at nadagdagan pa ang pamiminsala ng mga pagano sa 
kanya at sa mga Kasama niya. Kaya lumikas siya at ang mga 
Kasama niya sa MadTnah. Nagpatuloy siya sa pag-aanyaya 
niya roon, hanggang sa bumalik siya sa Makkah pagkalipas 
ng mga taon at pumasok din sa Relihiyong Islam ang lahat 
ng mga naninirahan doon. 

Binawi siya ni Allah sa gulang na animnaput' tatlong 
taon; apatnapu bago naging Propeta at dalawampirt tatlo 
bilang Propeta. Sa pamamagitan niya ay winakasan ni Allah 
ang makalangit na mga mensahe. Inobliga ang pagtalinia sa 
kanya sa lahat ng tao. Ang tumalima sa kanya ay liligaya 
sa mundo at papasok sa Paraiso sa Kabilang-buhay; ang 
sumuway sa kanya ay magdadalamhati sa mundo at papasok 
sa Impiyerno sa Kabilang-buhay. Matapos na bawiin siya ni 
Allah ay sumunod ang mga Kasama niya sa hakbang niya. 
Ipinarating nila ang paanyaya niya at ipinalaganap nila ang 
Islam sa Mundo. 

Ilan sa mga Kaasalan ng Sugo ni Allah 

Ang Propeta ay ang pinakamaganda sa mga tao sa mga 
kaasalan. Nakalalamang na siya sa gayong katangian bago 
pa man naging Propeta at nadagdagan pa niyon matapos 
maging Propeta. Sinabihan siya ni Allah ng ganito sa sabi 

Niya sa kanya: “Tunay na ikaw ay talagang nasa isang 
dakilang kaasalan.”(68:4).Nag-aanyaya siya at humihimok 
sa mararangal na mga kaasalan. Ang Sugo ni Allah, sa gitna 
ng mga Kasama niya, ay isang mataas na halimbawa para sa 
kaasalang ipinangangaral niya. Siya ay nagtatanim sa gitna 
ng mga Kasama niya ng mataas na kaasalan sa pamamagitan 
pagsasabuhay niya bago niya itinatanim ito sa pamamagitan 
ng sinasabi niya na mga karunungan at mga pangaral. Ayon 
sa sinabi ni Anas: “Sampung taon kong pinaglingkuran ang 
Propeta; sumpa man kay Allah, hindi siya nakapagsabi sa 
akin kailanman ng isang pabalang na salita at hindi rin siya 
nagsabi sa isang nagawang bagay: Bakit mo ginawa ang 
ganyan? Bakit hindi mo gawin ang ganyan?” 

Ayon pa rin sa sinabi ni Anas: “Naglalakad ako noon 
kasama ng Propeta na nakasuot ng balabal na magaspang 
ang gilid. Naabutan siya ng isang Arabeng taga-disyerto at 
hinaltak siya nito nang malakas na pagkakahaltak hanggang 
sa nakita ang ibabaw ng balikat ng Sugo ni Allah at bumakat 
na rito ang gilid ng balabal dahil sa tindi ng pagkakahaltak. 
Pagkatapos ay nagsabi ito: “Muhammad, mag-utos ka na 
bigyan ako mula sa yaman ni Allah na nasa iyo!” Lumingon 
sa kanya ang Sugo ni Allah, tumawa at nag-utos siya na 
bigyan ito ng kaloob. 

May nagtanong kay 4 A'ishah, ang maybahay ng Propeta: 
“Ano ang ginagawa niya (Propeta) noon sa bahay niya?” 
Nagsabi ito: “Siya noon ay nasa paglilingkod ng mag-anak 
niya at kapag dumating ang [oras ng] salah ay nagsasagawa 
siya ng wudu' at nagpupunta sa salah.” 

Ayon naman sa sinabi ni ‘Abdullah ibnual-Harith: “Wala 
akong nakitang isa na higit na madalas sa pagngiti kaysa sa 
Sugo ni Allah.” 

Ang nalalaman sa ilan sa mga katangian ng Sugo ay 
na siya ay mapagbigay, hindi nagmamaramot ng anuman: 
matapang, hindi umuurong kailanman sa katotohanan: 
makatarungan, hindi lumalabag kailanman sa katarungan sa 
paghahatol; matapatat mapagkakatiwalaan sa buong buhay 
niya. Ayon sa sinabi ni Jabir: “Hindi nahilingan ang Propeta 
at nagsabi siya ng hindi.” 

Nakikipagbiruan siya noon sa mga Kasamahan niya at 
nakikihalubilo sa kanila, nilalaro niya ang mga anak nila at 
pinauupo ang mga ito sa kandungan niya, tinutugon niya ang 
paanyaya, dinadalaw niya ang may-sakit, at tinatanggap 
niya ang dahilan ng nagdadahilan. Tinatawag niya ang mga 
Kasamahan niya sa pinakaibig nilang mga pangalan nila. 
Hindi niya sinasabat ang sinuman sa pagsasalita nito. 

Ayon sa sinabi ni Abu Qatadah: u Nang dumating ang 
delegasyon ng Hari ng Ethiopia ay nagsimula ang Propeta 
sa paglilingkod sa kanila. Kaya nagsabi sa kanya ang mga 
Kasamahan niya: ‘Makasasapat na po kami para sa iyo/ at 
nagsabi naman siya: Tunay na sila ay mga mapagbigay 
sa mga Kasamahan natin at tunay na ako ay nagnanais 
na gumanti sa kanila. ” Nagsabi rin siya: “Ako ay isang 
tao lamang; kumakain ako gaya ng pagkain ng tao at 
umuupo ako gaya ng pag-upo ng tao. ” 

Sumasakay siya sa asno, dumadalaw siya sa mga dukha 
at nakikiupo siya sa mga maralita. Nagsasabi ang bantog na 

Pilosopong Britanio na si Thomas Carlyle (1795-1881) sa 
aklat niya na pinamagatang Heroes ng mahabang pananalita 
tungkol sa Propeta na pinatutungkulan niya rioon ang mga 
kababayan niyang Kristiyano. Isa roon ay ang sinabi niya: 
“Naging isang napakalaking kapintasan sa sinumang tao sa 
panahon ngayon na makinig sa sinasabi na ang Relihiyong 
Islam ay isang kasinungalingan at na si Muhammad ay isang 
manliliniang at isang manunuba.’' 

Ilan sa mga Himala Niya 

Tunay na ang pinakadakila sa mga himala niya ay ang 
Banal na Qur’an na dumaig sa mga mahuhusay sa wikang 
Arabe at ipinanghamon ni Allah sa lahat na maglahad sila 
ng isang kabanata na tulad ng mayroon ito. Kinilala ng mga 
tumatangging sumampalataya ang pagiging di-matutularan 
ng Qur’an. Patuloy pa rin ang hamon na ito. 

Hinamon siya ng mga pagano sa Makkah na biyakin 
ang buwan. Dumaiangin siya sa Panginoon niya at nabiyak 
ang buwan hanggang sa maging dalawang bahagi. Bumukal 
ang tubig sa pagitan ng mga daliri niya nang makailang ulit. 

Nagluwalhati ang mga bato na nasa paiad niya. 

Kinausap siya ng braso ng tupang may lason na ibinigay 
sa kanya ng isang babae Hudyo na nagnanais na patayin 
siya sa pamamagitan ng lason. 

Hiniiing sa kanya ng isang Arabe na taga-disyerto na 
pakitaan niya ito ng himaia. Inutusan niya na lumapit ang 
isang kahoy, at pumunta ito sa kanya. Pagkatapos ay inutusan 
niya ito na bumalik, at bumalik ito sa kinalalagyan nito. 

Ginatasan niya ang isang tupa na walang gatas, at 
nagkaroon ito ng gatas. Ginatasan niya ito, uminom siya at 
pinainom niya ang kaibigan niya na si Abu Bakr. 

Dinuraan niya ang mga mata ni AlT ibnu AbT Talib, 
kalugdan ito ni Allah, noong ito ay nagkaroon ng sore eyes, 
at kaagad na gumaling ito. Nasugatan ang isang lalaki sa 
mga Kasamahan niya; hinipo niya ang sugat at gumaling 
kaagad. 

Dumalangin siya para sa isa sa mga Kasama niya, si 
Anas ibnu Malik, na magkaroon ito ng mahabang buhay, 
maraming yaman at anak, at na pagpalain ito ni AHah sa 
mga iyon. Kaya nagkaroon ito ng 120 anak; ang mga punong 
datiles nito ay namumunga nang daiawang beses sa isang 
taon gayong batid na ang datiles ay namumunga ng isang 
beses lamang sa isang taon; at nabuhay ito nang 120 taon. 

Idinaing sa kanya ang tagtuyot habang siya ay nasa 
pulpito ng masjid habang nangangaral. Nanalangin siya kay 
Allah noong ang langit ay walang ulap. May namuong mga 
ulap na tulad ng mga bundok. May bumuhos na masaganang 
ulan sa sandaling iyon hanggang sa sumunod na Biyemes, 
hanggang sa idinaing naman sa kanya ang dami ng ulan. 
Kaya nanalangin na naman siya kay Allali at tumigil naman 
agad ang ulan. Lumabas ang mga tao at naglakad sa ilalim 
ng sikat ng araw. 

Pinakain niya ang isang libong lumahok sa labanan sa 
Khandaq ng isang salop na trigo at isang tupa. Nabusog 
silang lahat at umalis sila na ang pagkain ay parang hindi 
nabawasan ng anuman. 

Lumabas siya sa bahay na napaligiran ng isandaang 
Quraysh na naghihintay upang patayin siya. Hinagisan niya 
ang mga mukha nila ng alikabok at umalis siya na hindi 
nila nakikita. 

Sinundan siya ni Suraqah ibnu Malik upang patayin siya. 
Ngunit nang napalapit na ito sa kanya ay nanalangin siya 
laban dito at lumubog sa lupa ang mga paa ng kabayo nito. 

Aiig mga Saligan ng Relihiyong Islam 

1. Ang Pananampalataya Kay Aliah, Ito ang batayan ng 
Reliyong Islam. Ang Pananampalataya kay Allah ay ang 
tiyakang paniniwala sa kairalan ( existence) ni Allah; na 
Siya ay Panginoon ng lahat ng bagay at ang Nagmamay- 
ari ng mga ito; na Siya ay ang Tagapaglikha lamang, at 
ang Tagapangasiwa sa buong Sansinukob; na Siya lamang 
ang karapat-dapat sa pagsamba: wala Siyang katambal; na 
Siya ay nagtataglay ng mga katangian ng kaganapan; na 
Siya ay walang kaugnayan sa bawat kapintasan, kakulangan 
at pagkakatulad sa mga nilikha. 

Ang sinumang magmumuni-muni sa Sanlibutan at ng 
mga nilikha na narito ay matatalos niyang hindi maaaring 
ang mga ito mismo ang lumikha sa mga sarili ng mga ito 
at hindi rin maaaring lumitaw nang walang tagapalikha, 
bagkus tunay na ang Tagapaglikha sa mga ito ay si Allah. 

2. Ang Pananampalataya sa mga Anghel. 1 Ang mga 

anghei ay mga nilalalang na nakalingid sa paningin, mga 


Ang Paniniwala na mayroong mga anghei. 

nilikha, at mga sumasamba kay Allah. Wala silang taglay na 
anuman sa mga katangian ng pagkapanginoon ni pagkadiyos. 
Pinagkalooban sila ni Allah ng lubos na pagpapasakop sa 
mga kautusan Niya at kakayahan sa pagtupad sa mga iyon. 

Ang Muslim ay sumasampalataya sa kairalan nila. Sila 
ay marami: walang nakabibilang sa kanila kundi si Allah. 
Gayon din ang pananampalataya sa pangalan sa nalaman 
natin ang pangalan sa kanila, gaya nina JibrTl (Gabriel), 
Malik, Mlka’Tl at iba pa. Gayon din ang pananampalataya 
sa nalaman natin sa mga katangian nila at mga gawain nila. 

3. Ang Pananampalataya sa mga Kasulatan. Ang Muslim 
ay sumasampalataya na si Allah ay nagbaba ng mga Aklat 
sa ilan sa naunang mga propeta Niya at mga Sugo Niya 
alang-alang sa paglilinaw sa katotohanan at pag-aanyaya 
rito, gaya ng Tawrah, InjTl, at Zabur. Sumasampalataya ang 
Muslim sa Qur’an na ibinaba ni Allah sa Pangwakas sa mga 
propeta Niya, si Muhammad. Ang Qur’an ay ang huling 
Mensahe ni Allah para sa Sangkatauhan. Hindi tatanggapin 
ni Allah mula sa sinuman ang gawa kung hindi ayon sa 
nasaad dito. Ito ay nangingibabaw sa mga naunang aklat at 
nagpapatotoo sa mga ito. Natatangi rin ito dahil si Allah 
ay nangako sa pangangalaga rito kaya hindi ito napasukan 
ng paglilihis at pagpapalit sa nilalaman. Iyan ay kabaliktaran 
ng nangyari sa mga naunang aklat na pinasok ng paglilihis 
at pagbabago sa nilalaman dahil si Allah ay hindi nangako 
sa pangangalaga sa mga ito, gaya ng Qur’an. 

Ang Qur’an sa larangan ng istilong pampanitikan ay ang 
pinakamarikit sa mga larawan ng kagandahan at retorika, 
at sa larangan ng pagbabatas ay batas na nasa tugatog ng 
kalubusan. Ito, sa larangan Teolohiya at pagbibigay-alam 
hinggil sa mga nakalingid, ay nagbibigay ng hindi nalalaman 
ng isa sa Sangkatauhan, na hindi maaaring matalos ng isip 
ng tao mismo. Ito, sa larangan ng agham pangkalikasan, ay 
tumutukoy sa mga batas at mga kalakarang pangkalikasan 
na hindi nangyaring nalalaman ng isa man noong panahon 
ni Propeta Muhammad, ni sa panahong sumunod sa panahon 
niya, ni sa sampung siglong dumating pagkatapos niyon. 
Naglalaman ito ng mga pagtukoy sa mga batas pangkalikasan 
na natuklasan lamang isang libo at tatlong daang taon nang 
wala na si Propeta Muhammad at marahil ng ilan pang batas 
pangkaliksan na hindi pa natutuklasan hanggang sa ngayon. 

Ang Qur'an ay isang aklat na hinamon ni Allah sa 
pamamagitan nito ang lahat ng tao: na maglahad sila ng 
sampung kabanata na mga tulad ng mga kabanata nito, o 
na maglahad sila ng tulad na iisang kabanata. Hindi nila 
nakaya. Ang hamon na ito ay umiiral pa rin pahanggang 
sa ngayon, at ang kawalang-kakayahan ay nagpapatuloy 
pa rin magpahanggang sa ngayon! 

Ang pagiging di-matutularan ng Qur'an ay nananatili, 
subalit ang larangan ng pagiging di-matutularan nito ay 
hindi lamang sa mga kataga nito, ni sa pagpapabatid nito 
hinggil samganakalingid lamang, ni sa mga pagbabatas nito, 
bagkus ay sa pinagsamang nilalaman nito. 

4. Ang Pananampalataya sa mga Sugo. Sumasampalataya 
ang Musiim na si Allah ay nagsugo sa kanila alang-alang 
sa pag-aanyaya sa Sangkatauhan sa pagsamba kay Allah 
lamang at sa pagwawaksi sa lahat ng sumasalungat doon. 
Sila ay mga taong nilikha. Wala silang taglay na anuman 
sa mga katangian ng pagkapanginoon at pagkadiyos. Taglay 
nila ang mga katangian ng mga tao gaya ng pangangailangan 
sa pagkain at inumin, at ng pagkakasakit at kamatayan. 

Ang mga sugo ay ang pinakamabuti sa mga tao. Pinili sila 
ni Allah at itinangi sila sa paghahatid ng mensahe Niya. Ang 
pagsampalataya sa kanila ay naglalaman ng pananampalataya 
na ang mensaheng hatid nila ay totoo. Ganoon din ang 
pananampalataya sa nalaman natin ang pangalan mula sa 
kanila ayon sa pangalan niyon mismo, at ang paniniwala sa 
napagtibay mula sa mga kaalaman mula sa kanila. Kabilang 
din ang pagsasagawa sa Batas ng pangwakas sa kanila na 
si Muhammad, yayamang hindi na tatanggapin ni Allah, 
matapos na maisugo siya, ang Batas ng iba pa sa kanya. 

5. Ang Pananampaiataya sa Huling Araw. Ito ay ang 

Araw ng Pagkabuhay, na sa araw na ito ay bubuhayin ni 
Allah ang mga tao para sa Pagtutuos at Paggaganti. Tinawag 
ito na gayon dahil wala nang araw pagkatapos nito yamang 
mananahan na ang mga nararapat sa Paraiso sa mga tahanan 
nila at ang mga nararapat sa Impiyemo sa mga tahanan nila. 
Ang kahulugan ng Pananampalataya sa Huling Araw ay 
ang tiyakang paniniwala sa pagdating nito at ang paggawa 
ng ayon sa hinihiling niyon. 

Ang Pananampalataya sa Huling Araw ay naglalaman 
ng tatlong bagay: 

A. Ang Pananampalataya sa Pagkabuhay. Ito ay ang 
pagbubuhay na muli sa mga patay. Bubuhayin sila ni Allah; 
magsisibangon sila sa mga libingan niia na mga nakayapak, 
mga hubad at mga di-tuli. 

B. Ang Pananampalataya sa Pagganti at Pagtutuos. 

Tutuusin ni Allah ang bawat tao ayon sa ginawa niya sa 
mundong ito at gagantihan siya roon. Kaya ang sinumang 
tumalima, sumampalataya at gumawa ng mabuti ay mauukol 
sa kanya Paraiso; ang sinumang sumuway at tumangging 
sumampalataya ay mauukol sa kanya ang Impiyerno. Ang 
Pagganti at ang Pagtutuos ay ang hinihiling ng katuwiran. 
Tunay na si Allah ay nagbaba ng mga Kasulatan, nagsugo 
ng mga sugo, naglinaw sa mahuti at masama, at nag-obliga 
sa mga tao sa pagsamba sa Kanya at pagtalima sa Kanya. 
Pagkatapos ay tunay na sa mga tao ay mayroon sa kanila na 
sumasampalataya at tumatanggi na sumampalataya. Kaya 
hindi naaangkop sa talino ni Allah at katarungan Niya na 
ang mga ito ay magiging pantay [sa gantimpala]. Nagsabi 
si Allah sa Banal na Qur’an (68:35-36): “Gagawin ba 
Namin ang mga Muslim na gaya ng mga Salarin? Anong 
nangyayari sa inyo? Papaano kayong humuhusga?” 

C. Ang Pananampalataya na may Paraiso at Impiyerno. 

Ang mga ito ay ang uwiang mananatili magpakailanman 
para mga nilikha. Ang Paraiso ay tahanan ng kaginhawahan 
na inihanda ni Allah para sa mga mananampalataya na 

nangingilag magkasala, na sumampalataya sa inobliga ni 
Allah sa kanila na sampalatayanan, nagsagawa ng pagtalima 
kay Allah at sa Sugo Niya at nag-uukol ng katapatan kay 
Allah at sumusunod sa Sugo Niya. Ang mga mananahan sa 
Paraiso ay magkakaiba ang mga antas nila alinsunod sa mga 
gawa nilang matuwid. Ang Impiyemo naman ay tahanan ng 
pagdurusa na inihanda ni Allah para mga tumatangging 
sumampalataya, na lumabag sa katarungan, na sumuway 
sa mga Sugo Niya. Ang Impiyemo ay maraming palapag. 
Ang mga mananahan doon ay magkakaiba sa pagdurusa 
alinsunod sa mga gawa nilang masama. 

6. Ang Pananampalataya sa Pagtatakda. Sasampalataya 
ang isangtaonasi Allah ay nakaaalam sa anumang nangyari, 
anumang nangyayari at anumang mangyayari, at na ang 
anumang niloob ni Allah ay nangyayari at ang anumang hindi 
niya niloob ay hindi mangyayari, at na hindi magaganap ang 
anuman kung hindi ayon sa kaalaman Niya at kalooban Niya. 

Ang Pagsamba sa Islam 

Hindi tatanggapin sa Islam ang Pagsamba kapag hindi 
tapat na iniukol kay Allah at umaayon sa katuruang hinatid 
ni Propeta Muhammad. Samakatuwid, ang dasal, halimbawa, 
ay isang pagsambang hindi dapat ibaling sa iba pa kundi 
kay Allah at hindi isasagawa kung hindi sa pamamagitan 
ng pamamaraang nilinaw ng Sugo ni Allah. Iyon ay dahil 
sa sumusunod na mga kadahilanan: 

1. Na si Allah ay nag-utos ng tapat na pag-ukol ng pagsamba 
sa Kanya lamang. Samakatuwid, ang pagsamba sa iba pa 
sa Kanya kasama sa Kanya ay isang Shirk (Pagtatambal 
sa Kanya sa Pagkadiyos). Nagsabi si Allah: “Sambahin 
ninyo si Allah at huwag kayong magtambal sa Kanya 
ng anuman.”(4:36). 

2. Na si Allah ay naglalaan ng pagbabatas para sa sarili Niya. 
Ito ay karapatan Niya lamang. Ang sinumang nagsagawa ng 
pagsamba na hindi ayon sa isinabatas ni Allah ay nakilahok 
na kay Allah sa pagbabatas Niya. 

3. Na si Allah ay naglubos para sa atin ng Relihiyong Islam. 
Samakatuwid, ang taong umiimbento ng isang pagsamba na 
ay magiging isang nagpaparatang sa Islam ng kakulangan. 

4. Na kung ipinahintulot sa mga tao na magsagawa ng 
pagsamba ayon sa niloob nila, talagang ang bawat tao ay 
magkakaroon ng pansariling pamamaraan niya sa pagsamba, 
dahil sa pagkakaiba ng mga panlasa. 

Ang mga Saligan ng Islam 

Ang mga Saligan ng Islam na ipinag-utos ni Ailah na 
isagawa ay limang saligan: 

1. Ang pagsaksi na walang totoong Diyos kundi si Allah 
at na si Muhammad ay Sugo ni Allah, 

2. Ang pagpapanatili sa pagdarasal, 

3. Ang pagbibigay ng Zakah, 

4. Ang pag-aayuno sa Ramadan, 

5. Ang pagsasagawa ng Hajj sa Banal na Bahay ni Allah. 

Ang Kabulugan ng mga Saligan ng Islam 

1. Ang pagsaksi na walang totoong Diyos kundi si Allah 
at na si Muhammad ay Sugo ni Allah. Ang kahulugan ng 
pagsaksing ito ay ang tiyakang paniniwala na ipinahahayag 
ng dila na si Aliah ang totoong dapat na sinasamba, tanging 
Siya: wala Siyang katambal; at na si Muhammad ay Sugo 
na nagpaparating ng tungkol kay Allah. Samakatuwid, hindi 
tatanggapin ang pagyakap sa Islam ng isang tao, ni ang gawa 
kung walang pag-uukol ng katapatan kay Allah at pagtalima 
sa Sugo Niya na si Muhammad. Ang kahulugan ng walang 
totoong Diyos kundi si Allah ay na bibigkasin ito ng isang 
tao nang naniniwala na si Allah ay ang totoong dapat na 
sinasamba lamang. Hindi nakasasapat ang pagbigkas lamang 
nito, bagkus ay kailangan ang pagsasagawa sa nilalaman 
nito gaya ng pagtanggap at pagpapaakay na lubos sa mga 
kautusan ni Allah. Ang kahulugan naman ng si Muhammad 
ay Sugo ni Allah ay ang pagtalima sa kanya sa iniutos niya, 
ang paniniwaia sa kanya sa ipinabatid niya, ang pag-iwas 
sa sinaway at sinawata Niya at na hindi sasambahin si Allah 
kung hindi ayon sa isinabatas niya. 

2. Ang pangangalaga sa pagdarasal. Ang mga dasal na 
isinatungkulin sa Islam ay lima sa araw at gabi. Ang mga ito 
ay dasal sa madaling-araw, dasal sa tanghali, dasal sa hapon, 
dasal sa pagkalubog ng araw, at dasal sa gabi. 

3. Ang pagbibigay ng Zakah (Takdang Kawanggawa). 

Ito ay ang pagkakaloob ng isang takdang bahagi mula sa 
kinita (pera o inani) para sa mga nararapat tumanggap gaya 

ng mga maralita, mga nangangailangan at iba pa. Kabilang 
sa ibinubungang mabuti ng pagbibigay ng Zakah ay ang 
paglilinis sa sarili mula sa kakuriputan, ang pagtugon sa 
pangangailan ng mga kapwa Muslim na nangangailangan, 
ang paglaganap ng pag-ibig sa pagitan nila, ang pag-aalis 
sa karamutan, ang pagkalayo sa inggit, ang pagtataglay ng 
kapakumbabaan, awa at malasakit sa ibang mga tao. 

4. Ang pag-aayuno sa buwan ng Ramadan. Ito ay ang 
pag-aalay ng pagsamba kay Allah sa pamamagitan ng pagtigil 
sa paggawa ng mga nakasisira sa pag-aayuno sa maghapon 
ng Ramadan, sa pamamagitan ng paghinto ng isang Muslim 
sa pagkain, pag-inom, pakikipagtalik at mga tulad nito na 
mga nakasisira sa pag-aayuno mula sa pagsapit ng madaling- 
araw hanggang sa paglubog ng araw sa buong Ramadan 
bilang pagsamba kay Allah. Ang ilan sa mga mabuting 
ibinubunga ng pag-aayuno ay ang pagdadalisay sa sarili, 
ang pagpapahirati rito sa pagwaksi sa mga naiibigan sa 
paghingi ng pagkalugod ni Allah at ang pagsasanay rito sa 
pagtitiis at pag-inda sa mga hirap. Kabilang din sa mabuting 
ibinubunga nito ay ang pagpapalago ng katapatan sa pag- 
uukol ng gawain kay Allah, ang pangangalaga sa itinalagang 
tungkulin, ang malasakit sa ibang mga tao at ang pagkatamo 
ng pangkalahatang kalusugan ng katawan. 

5. Ang pagsasagawa ng Hajj sa Bahay ni Allah. Ito ay 
ang pag-aalay ng pagsamba kay Allah sa pamamagitan ng 
pagsasadya sa Bahay ni Allah para sa pagsasagawa ng mga 
gawain ng Hajj isang beses sa tanang buhay para sa sino 
mang makakakaya na makarating doon. 

Ang mga Katangian ng Islam 

Ang Islam ay ang Relihiyong pinili ni Allah para sa 
lahat ng tao. Ito ay naaangkop sa bawat panahon at lugar. 
Walang mabuti na hindi itinuro nito at walang masama na 
hindi nagbabala ito laban doon. Ang Sangkatauhan ay hindi 
makatatagpo ng kapahingahan. at hindi makapagtatamo ng 
kaligayahan kung hindi sa pamamagitan ng pagtangkilik sa 
Islam at pagpapatupad nito sa iba’t ibang mga kapakanan. 
Kabilang sa nagtitiyak sa kadakilaan ng Relihiyong Islam 
ay ang natatangi rito na mga katangiang hindi matatagpuan 
sa iba pang mga paniniwala at mga relihiyon. Ang ilan sa 
mga katangiang iyon na nagpapatibay sa pamumukod ng 
Islam at sa laki ng pangangailangan ng mga tao rito ay ang 
sumusunod: 

1. Na ito ay nagbuhat mula kay Allah. Si Allah ay higit na 
nakaaalam sa anumang nababagay sa mga lingkod Niya. 
Nagsabi Siya: “Hindi ba nalalaman Niya na lumikha, 
gayong Siya ay ang Mabait, ang N akababatid?” (67:14). 

2. Na ito ay naglilinaw sa simula ng tao at sa wakas niya, 
at sa layunin na dahil doon ay nilikha siya. Ipinaliwanag sa 
kanya ang daan na kinakailangang tahakin sa buhay na ito 
at nililinaw nito ang mga bagay na kinakailangan ng tao 
na iwasan at pag-ingatan. Nagsasabi si Allah sa Banal ng 
Qur’an (4:1); “O mga tao, mangilag kayong magkasala 
sa Panginoon ninyo na lumikha sa inyo mula sa nag- 
iisang tao, at lumikha mula rito ng asawa nito, at nagkalat 
mula sa dalawang ito ng maraming lalaki at babae.” 
Nagsabi pa Siya (20:55); “Mula rito sa lupa nUikha Namin 

kayo at dito ibabalik Namin kayo at mula rito ilalabas 
Namin kayo sa ibang pagkakataon." Nagsabi pa Siya 
(51:56): “Hindi Ko nilikha ang jinn at ang tao kung hindi 
upang sambahin nila Ako.” Sabi pa Niya (5:3); “Ngayong 
araw ay binuo Ko para sa inyo ang Relihiyon ninyo, 
nilubos Ko sa inyo ang pagpapala Ko at kinalugdan Ko 
para sa inyo ang Islam bilang relihiyon.” 

3. Na ito ay Relihiyon ng Kalikasan ng Pagkalalang. Kaya 
hindi ito sumasalungat dito. Nagsabi si Allah: “Sundin ang 
Kalikasan ng Pagkalalang ni Allah na nilaiang Niya ang 
mga tao ayon dito.”(30:30). 

4. Na ito ay nagpapahalaga sa isip, nag-uutos sa pag-iisip- 
isip, at pumupula sa kamangmangan, bulag na pagsunod 
at pagpapabaya sa matinong pag-iisip. Nagsabi si Allah 
(39:9): “Nagkakapantay ba ang mga nakaaalam at ang 
mga hindi nakaaalam? Ang nag-aalaala lamang ay ang 
mga may isipan.” Nagsabi pa Siya (3:190-191): “Tunay 
na sa paglikha ng mga iangit at lupa, at pagsasalitan ng 
gabi at araw ay talagang may mga tanda para sa m'ga 
may isipan. Ang mga umaaalaala kay Allah, nakatayo 
man o nakaupo o nakahigang nakadait ang mga tagiliran 
nila at pinag-iisipan ang pagkalikha ng mga langit at 
lupa ay nagsasabi: “Panginoon namin, hindi Mo nilikha 
ito nang walang saysay, kaluwalhatian sa Iyo; kaya 
ipagsanggalang Mo po kami.sa pagdurusa sa Impiyerno.” 

5. Ang Islam ay Teolohiya at Batas. Ito ay kumpleto sa 
Teolohiya nito at mga batas nito. Ito ay hindi relihiyong 
pang-isipan lamang, bagkus ito ay kumpleto sa bawat bagay. 

naglalaman ng mga tamang paniniwala, mga matalinong 
pakikipag-ugnayan, at mga magandang kaasalan. Ito ay 
relihiyon ng isang indibidwal at isang lipunan at relihiyon 
ng Mundo at Kabilang-buhay. 

6. Na ito ay nagpapahalaga sa mga damdaming makatao. 
Itinutuon ng Islam ang mga ito sa tamang dako na gagawa 
sa mga ito bilang kasangkapan ng kabutihan at kaunlaran. 

7. Ito ay relihiyon ng katarungan. Maging sa kaaway man o 
sa kaibigan o sa kamag-anak o sa di-kamag-anak. Nagsabi si 
Allah (16:90): “Tunay nasi Allah ay nag-uutos sa inyo na 
itaguyod ang katarungan,” Sabi pa Niya (6:152); “kapag 
nagsabi kayo ay magpakamakatarungan kayo kahit pa 
sa isang kamag-anak;” Nagsabi pa Siya (5:8); “O mga 
sumampalataya, kayo ay maging mga tagapagtaguyod 
para kay Allah, mga saksi sa katarungan. Huwag nga 
mag-udyok sa inyo ang pagkasuklam sa ilang tao upang 
hindi kayo magpakamakatarungan. Magpakamaka- 
tarungan kayo; ito ay higit na malapit sa pangingilag 
sa pagkakasala.” 

8. Ang Islam ay Relihlyon ng tapat na kapatiran. Ang mga 
Muslim ay mga magkakapatid sa Relihiyon. Hindi sila 
napaghihiwalay ng bayan, ni ng lahi, ni ng kulay. Kaya 
walang pagtatangi sa panlipunang uri, walang makalahing 
pagtatangi, at walang bulag na pagkampi sa iahi o kulay o 
kaangkanan. Ang pamantayan sa kalamangan sa Islam ay 
sa pangingilag sa pagkakasala. Nagsabi si Allah (49:13); 
“Tunay na ang pinakamarangal sa inyo para kay Aliah 
ay ang pinakamapangilag sa inyo sa pagkakasala.” 

9. Ang Islam ay Relihiyon ng kaalaman. Samakatuwid ang 
Islam ay nag-uutos sa mga tagasunod nito na magtamo ng 
kaalaman at nangangako sa kanila ng malaking gantimpala 
dahil doon. Nagsabi si Allah (58:11): “Iaangat ni AHah sa 
mga antas ang mga sumampalataya mula sa inyo at ang 
mga binigyan ng kaalaman.” Nagsabi pa Siya (39:9): 
“Nagkakapantay ba ang mga nakaaalam at ang mga 
hindi nakaaalam?” Sinabi naman ni Propeta Muhammad: 
“Ang paghahanap ng kaalaman ay isang tungkulin ng 
bawat Muslim . ” 

10. Si Allah ay gumagarantiya sa kaiigayahan at karangalan 
sa sinumang tumangkilik sa Islam at nagpatupad nito nang 
tamang pagpapatupad, maging isang indibidwal o isang 
pangkat. Nagsabi si Allah (24:55): “Nangako si Allah sa 
mga sumampalataya mula sa inyo at gumawa ng mga 
matuwid na talagang itatalaga nga Niya sila sa pamumuno 
sa Lupa gaya ng pagpapahalili Niya sa mga nauna sa 
kanila at talagang patatatagin nga Niya para sa kanila 
ang Relihiyon nila na kinalugdan Niya para sa kanila at 
talagang papalitan Niya ang kalagayan nila, matapos ang 
pangamba nila, ng katiwasayan. Sasamabahin nila Ako; 
hindi sila magtatambal sa Akin ng anuman.” Nagsabi pa 
Siya (16:97): “Ang sinumang gumawa ng matuwid, maging 
lalaki man o babae, at siya ay isang mananampalataya, 
ay talagang pamumuhayin nga Namin siya nang isang 
mabuting buhay at talagang gagantihan nga Namin sila 
ng kabayaran nila na higit na magaling sa kanilang 
ginagawa noon.” 

11. Ang Islam ay Relihiyon ng pag-ibig, pagkakabuklod, 
pagkakasundo at awa. Nagsabi si Propeta Muhammad: 
“Ang paghahalintulad sa mga tnananampalataya sa 
pagmamahalan nila, pagdadamayan nila at pag-aawaan 
nila ay katulad ng katawan: kapag dumaing mula rito 
ang isang bahagi, nadadamay dahil doon ang buong 
katawan sa lagnat atpuyat. ” Nagsabi pa ang Propeta: “Ang 
mga naaawa ay kaaawaan fni AUah] ang Pinakanaaawa. 
Kaawaan ninyo ang nasa lupa, kaaawaan kayo Niyang 
nasa langit. ” Sinabi rin ng Propeta: “Hindi talaga suma- 
sampaiataya ang isa sa inyo maliban na iibigan niya para 
sa kapatid niya ang iibigin niya para sa sarili niya. ” 

12. Ang Islam ay Relihiyon ng katatagan, kaseryosuhan at 
paggawa. Nagsabi si Propeta Muhammad: “Ang maiakas na 
mananampalataya ay higit na mainam at higit na kaibig- 
ibigpara kayAllah kaysa sa mahinang mananampalataya. 
Magsigasig ka sa anumang magdudulot ng pakinabang sa 
iyo at huwag kang panghinaan. Kurtg dinapuan ka ng 
anumang masama ay huwag kang magsabi: ‘Kung akin 
sanang ginawa ang ganito at ang gayon,' bagkus sabihin 
mo: ‘Naitakda ni Allah at ang anumang niloob Niya ay 
ginagawa Niya. ’ ” 

13. Ang Islam ay ang pinakamalayo sa pagkakasalungatan. 
Nagsabi si Allah (4:82): “Kung ito ay mola sa iba pa 
kay Allah, talagang nakasumpong na sana sila rito ng 
maraming salungatan.” 

14. Ang Islam ay malinaw at magaan; madaling maunawaan 
ng bawat isa. 

15. Na ito ay relihiyong bukas: hindi isinasara sa mukha ng 
sinumang nagnanais na matutunan ito o pumasok dito. 

16. Ang Islam ay nag-aanyaya sa magandang mga kaasalan 
at mga gawain. Nagsabi si Allah (7:199): “Tumanggap ka 
ng paumanhin, ipag-utos mo ang nakabubuti at hayaan 
mo angpagmamatigas ng mga mangmang.” Sinabi ba ni 
Allah (41:34): “Itaboy mo ang masagwa sa pamamagitan 
ng higit na maganda. Kaya kapag ginawa iyan, ang tao 
na sa pagitan mo at niya ay pagkamuhi ay magiging para 
siyang isang matalik na kaibigan. ” Nagsabi naman ang 
Sugo: “Ang pinakamadalas na nagpapasok sa mga tao sa 
Paraiso ay ang Pangingilag sa Pagkakasala kay Allah at 
ang kagandahan ng asai. ” Nagsabi pa ang Propeta: “Ang 
pinakaganap sa mga tao sa pananampalataya ay ang 
pinakamaganda sa kanila sa mga kaasalan.” Nagsabi 
pa ang Sugo: “Ang higit na kaibig-ibig sa mga tao para 
kay Allah ay ang higit na kapaki-pakinabang sa kanila, 
at ang higit na kaibig-ibig sa mga gawain para kay Allah 
na pagkataas at kapita-pitagan ay kagalakang ipinapasok 
mo sa isang Muslim, o inaalis mo mula sa kanya na 
kapighatin, o binabayaran mo para sa kanya na utang, 
o pinapawi mo mula sa kanya na pagkagutom. Upang 
maglakad ako kasama ng kapatid kong Muslim dahil 
sa pangangailangan nito ay higit na kaibig-ibig para sa 
akin kaysa sa tumigil ako sa Masjid nang isang buwan. ” 

17. Ang Islam ay nangangalaga sa mga isip. Dahil dito, 
ipinagbawal nito ang alak, ang mga bawal na gamot, at ang 
lahat ng naghahatid sa pagkasira ng isip at pagkitil ng buhay. 

Sinabi ni Allah (4:29): “Huwag ninyong patayin ang mga 
sarili ninyo; tunay na si Allah sa inyo ay laging Maawain.” 

18. Ang Islam ay nangangalaga sa ari-arian. Dahil dito, 
hinihimok nito ang amanah (pagkamapagkakatiwalaan) 
at pinapurihan nito ang mga nagtataglay ng amanah at 
pinangakuan nito sila ng mabuting buhay at pagpasok sa 
Paraiso. Ipinagbawal nito ang pagnanakaw at binantaan ang 
gumagawa niyon ng kaparusahan sa Mundo at sa Kabilang- 
buhay upang hindi maglakas-loob sa pagnanakaw sa mga ari- 
arian at pananakot sa mga tao. 

19. Ang Islam ay nangangalaga sa mga buhay. Dahil dito 
ipinagbawal nito ang pagpatay {murder), pinarurusahan nito 
ng kamatayan ang pumatay at pinagbantaan nito iyon ng 
pamamalagi sa Impiyemo sa araw ng Pagkabuhay. (Maliban 
kung wagas na nagsisi.) Dahil doon, kaunti ang pagpatay sa 
mga bansang Muslim na nagpapatupad sa patakarang iyon. 
Kapag nalaman ng isang tao na kapag pumatay siya ng isang 
tao ay papatayin din siya, magpipigil siya sa pagpatay at 
mapapanatag ang mga tao sa kasamaan ng mga kriminal. 

20. Ang Islam ay nangangalaga sa kalusugan. Nagsabi si 
Allah (7:31): “Magsikain kayo at magsiinom kayo ngunit 
huwag kayong magpakalabis; tunay na Siya ay hindi 
nagmamahal sa mga nagpapakalabis.” Nagsabi ang mga 
pantas: “Tunay na ang talata na ito ng Qur’an ay sumaklaw 
sa kabuuan ng medisina. lyon ay dahil ang di-pagmamalabis 
sa pagkain at inumin ay kabilang sa pinakamalaki sa mga 
dahilan ng pangangalaga sa kalusugan.” Gayon na lamang 
ang pangangalaga ng Islam sa kalusugan kaya ipinagbawal 




Ito ang Islam 



nito ang alak at ang bawal na gamot. Hindi nalilingid ang 
taglay ng mga ito na maraming kapinsalaang pangkalusugan. 
Ipinagbawal din nito ang pangangalunya at ang sodomy. 
Hindi rin nalilingid ang tinataglay ng mga ito na maraming 
kapinsalaang pangkalusugan. Kabilang sa mga ito ang mga 
kapinsalaang pangkalusugan na tulad ng syphilis, gonorrhea* 
herpes, AIDS at mga tulad nito. 

21.Ang Islam ay naggagarantiya ng kalayaan at nagreregula 
nito. Samakatuwid, ang tao sa islam ay malaya sa pagtitinda 
niya, pagbili niya, pangangalakal niya, mga pagkilos niya at 
mga tulad nito na hindi lumalampas sa mga limitasyon na 
itinakda ni Allah, gaya ng pandaraya, panlilinlang, o paggawa 
ng katiwalian. Ang tao sa isiam ay maiaya sa pagtamasa sa 
mga mabubuting bagay sa buhay sa Mundo gaya ng pagkain 
o inumin o pabango o kasuutan, hangga’t hindi nakagagawa 
ng ipinagbabawal na ang kapinsalaan ay napupunta sa sarili 
o sa iba. 

Ilan sa mga Kagandahan ng Islam 

Dumating ang Islam upang ituro sa tao ang lahat ng 
kakailanganin niya sa Mundong ito at ang magsisilbing 
dahilan sa kaligayahan niya sa Mundo at sa Kabilang-buhay. 
Ang ilan sa mga kagandahan ng lslam na magiging malinaw 
sa pamamagitan ng pagtingin sa mga kautusan ng Islam at 
mga ipinagbabawal nito ay ang sumusunod: 

Ilan sa mga Kautusan ng Islam 

1. Ang Islam ay nag-uutos na gawin ang nagpapataas sa 
dignidad ng tao sapamamagitan ng pag-iwas sa pagwangis sa 
anumang mababa sa kanya na iba’t-ibang uri ng mga hayop, 
o sa pagkaaiipin sa mga buktot na hilig niya, at na gawin ang 
nagpapataas sa dangal sa pamamagitan ng pag-iwas sa labis 
na pagdakila sa anuman sa mga nilikha at pagpapasailalim sa 
iba pa sa Panginoon niya. 

2. Ang Islam ay nag-uutos ng paggamit sa isip at katawan 
sa gawaing siyang dahilan kung bakit nilikha ang mga ito: 
ang kapaki-pakinabang na gawain alang-alang sa kapakanang 
pang-espirituwal at pangmundong buhay. 

3. Ang Islam ay nag-uutos ng tapat na pag-ukol ng pagsamba 
kay Allah lamang at pagwaksi ng iba pa sa kanya na mga 
sinasamba na walang kabuluhan. 

4. Ang Islam ay nag-uudyok ng pagpuno sa pagangailangan 
ng mga tao at sa pagtulong sa kanila. 

5. Ang Islam ay nag-uutos ng pagdalaw sa maysakit 
pakikipaglibing sa patay, pagbisita sa mga libingan, at 
pagdalangin para sa mga kapwa Muslim. 

6. Ang Islam ay nag-uutos ng paggawa ng katarungan sa 
mga tao at ng hindi paggawa ng kawalang-katarungan sa 
kanila, at nag-uutos na ibigin ng isang tao para sa kanila 
ang naiibigati niya para sa sarili niya. 

7. Ang Islam ay nag-uutos ng pagsisikap sa paghahanap ng 
ikabubuhay, na igalang ngtao ang sarili niya at na iangat niya 
ito palayo sa pagkahamak at panghihingi. 

8. Ang Islam ay nag-uutos ng pagkaawa sa nilikha, kabaitan 
sa kanila, magandang pangangalaga sa kanila, pagsisikap na 
magdulot ng kapaki-pakinabang para sa kanila at pag-alis 
sa mga nakapipinsala sa kanila. 

9. Ang Islam ay nag-uutos ng pagmamabuting-loob sa 
mga magulang, pagpapanatili sa ugnayan sa mga kaanak, 
pagmamagandang-loob sa kapitbahay, at kabaitan sa hayop. 

10. Ang Islam ay nag-uutos ng katapatan sa mga kaibigan 
at magandang pakikitungo sa asawa at mga anak. 

11. Ang Islam ay nag-uutos ng katapatan sa itinalagang 
tungkulin, pagtupad sa pangako, mabuting saloobin, hinahon 
sa mga gawain, pagkukusang-loob sa paggawa ng mabuti, 
at iba pa rito na maganda at dakilang mga kautusan. 

Ilan sa mga Ipinagbabawal ng Islam 

Tunay na ang ilan sa napakadakilang mga kagandahan 
ng Islam ay ang nasaad na mga pagbabawal na nagbibigay- 
babala sa isang Muslim laban sa pagkasadlak sa kasamaan 
at nagbabanta sa kanya laban sa kasamaan ng kahihinatnan 
na ibinubunga ng mga masagwang gawain. Iyan ay upang 
mamuhay ang lahat sa isang matiwasay na lipunan. Ang 
ilan sa ipinagbawal ng Islam ay ang sumusunod: 

1. Ipinagbawal ng Islam ang Kufr at ang Shirk. 2 


" Ang Kufr ay ang kawalan ng pananampalataya kay Aliah o ang pagtangging 
sumampalatya sa Kanya. Ang Shirk naman ay ang paggawa ng (mga) katambal 
sa Kanya sa pagsamba sa Kanya, sa pagkadiyos Niya. pagkapanginoon Niya, at sa 
mga pangalan at mga katangian Niya. 




Ito ang Islam 


rm 


2. lpinagbawal ng lslam ang pagmamalaki, ang pagkapoot, 
ang inggit, at ang pagkatuwa sa kasawian ng iba. 

3. Ipinagbawal ng Islam ang masamang saloobin, ang 
pesimismo, ang pagkawala ng pag-asa, ang kakuriputan, 
at ang pagsasayang. 

4. Ipinagbawal ng Islam ang katamaran, ang karuwagan, 
ang kahinaan, ang kawalang-gawain, ang pagmamadali, 
ang kagaspangan, ang kakauntian sa hiya, ang kawalang 
tiyaga, ang kawalang-kakayahan, ang galit, pagdadalos- 
dalos, at ang pagngingitngit sa hindi nakamtan. 

5. Ipinagbawal ng Islam ang katigasan ng ulo at ang 
kalupitan ng puso na naghahadlang sa nagtataglay nito sa 
pagsaklolo sa naaapi at nagigipit. 

6. Ipinagbawal ng Islam ang ghlbah: ang pagbanggit hinggil 
sa mga tao ng ikasusuklam nilang marinig at ang namlmah : 
ang pagkakalat ng salita sa mga tao sa layuning makapanira. 

7. Ipinagbawal ng Islam ang walang kabuluhang madalas 
na pagsasalita, ang pagkakalat ng lihim, ang panunuya sa 
mga tao at ang pangungutya sa ibang mga tao. 

8. Ipinagbawal ng Islam ang panlilibak, ang pagmumura, 
ang panlalait, at ang pagtatawagan sa pamamagitan ng mga 
masamang taguri. 

9. Ipinagbawal ng Islam ang madalas na pakikipagtalo at 
pakikipaghidwaan at ang masamang pagbibiro na nauuwi 
sa masama. 

10. Ipinagbawal ng Islam ang pagtanggi sa pagsaksi sa 
katotohanan, ang pagsaksi sa kabulaanan, ang paninirang- 
puri sa mga marangal na babae, ang pantilibak sa mga patay 
at ang pagtatago sa kaalaman. 




lto ang Islam 




H. Ipinagbawal ng Islam ang kabastusan, ang kahalayan, 
ang panunumbat dahil sa ibinigay na kawanggawa, at ang 
hindi pagpapasalamat sa sinumang nagkaloob ng kabutihan. 

12. Ipinagbawal ng Islam ang pagtataksil, ang pandaraya, 
at ang pagsira sa pangako. 

13. Ipinagbawal ng Islam ang pagsuway sa mga magulang, 
ang pagputol sa ugnayan sa mga kaanak at ang pagpapabaya 
sa mga anak. 

14. Ipinagbawal ng Islam ang paniniktik at ang pagsubaybay 
sa mga kapintasan ng mga tao. 

15. Ipinagbawal ng Islam ang pagwangis ng mga lalaki sa 
mga babae at ang pagwangis ng mga babae sa mga lalaki. 

16. Ipinagbawal ng Islam ang pag-inom ng nakaiaiasing, 
ang paggamit ng mga bawal na gamot at ang pagsusugal 
na nagsusuong sa salapi sa pakikipagsapalaran. 

17. Ipinagbawal ng Islam ang pagtitinda ng mga paninda 
sa pamamagitan ng pasinungaling na panunumpa, ang 
pagbawas sa takal at timbang, ang paggugol sa salapi sa 
mga ipinagbabawal at ang pamiminsala sa kapit-bahay. 

18. Ipinagbawal ang pangangamkam, ang pagnanakaw, ang 
pagtataksil ng isa sa magkasama sa kasama niya, at ang 
pagpapaliban sa suweldo ng manggagawa o ang pagkakait 
sa kanya nito pagkatapos ng gawain niya. 

19. Ipinagbawal ng Islam ang pagpaparami sa pagkain 
hanggang sa makapinsala na ito. 

20. Ipinagbawal ng Islam ang pag-iiwasan (di-pagkikibuan), 
ang pagtatabuyan, ang pagtatalikuran (di-pagpapansinan), 
at nagbabala laban sa pag-iwas ng isang Muslim sa kapwa 
niya nang higit pa sa tatlong araw. 

21. Ipinagbawal ng Islam ang pananakit sa sinuman nang 
walang katwirang ayon sa batas ng Islam at ang pananakot 
sa mga tao sa pamamagitan ng sandata. 

22. Ipinagbawal ng Islam ang pangangalunya, ang sodomy , 
at ang pagpatay ng tao. 

23. Ipinagbawal ng Islam ang pagtanggap ng panunuhol 
(bribery) at ang pagbibigay ng panunuhol. 

24. lpinagbawal ng Islam ang pagpapabaya sa nagawan ng 
kawalang-katarungan kung makakaya namang tulungan. 

25. Ipinagbawal ng Islam ang pagpasok sa bahay ng Iba 
nang walang pahintulot at ang pakikinig sa pag-uusap ng 
mga tao kapag kinasusuklaman nilang mapakinggan iyon. 

Ito ay maikling sulyap sa mga ipinagbabawal ng Islam. 

Ang Kabilang-buhay 

Ang tao ay hindi magiging isang mananampalataya 
hanggang hindi siya sumasampalataya sa Huling Araw, sa 
mga magaganap roon, at sa sinabi ni Allah hinggil doon 

(73:17): "sa araw na gagawa sa mga bata na ubanin?” 

Ang ilan doon ay ang sumusunod: 

Ang Kamatayan 

Ito ay ang katapusan ng bawat may buhay sa mundo. 
Sinabi ni Allah (3:185): “Ang bawat may buhay ay titikim 
ng kamatayan.” Sinabi pa Niya (55:26): “Ang lahat ng 
sinumang nasa Lupa ay malilipol.” Nagsabi naman Siya 
sa Sugo Niya (39:30-31): “Tunay na ikaw ay mamamatay 
at tunay na sila rin ay mga mamamatay. Pagkatapos 

tunay na kayo sa Araw ng Pagkabuhay, sa harap ng 
Panginoon ninyo, ay magtatalo.” Samakatuwid, walang 
buhay na walang hanggan sa mundong ito para sa isa man 
sa sangkatauahn. Nagsabi si Allah (21:34): “Hindi Kami 
nagbigay sa isang tao noong wala ka pa ng buhay na 
walang hanggan.” 

1. Ang kamatayan ay isang tiyak na mangyayari na hindi 
maaaring pagdudahan. Pagkatapos ang patay ay walang 
madadala na anuman kasama niya sa libingan niya; ang 
matitira lamang sa kanya ay ang nagawa niya. 

2. Ang taning ng tao ay hindi malinaw; walang nakaaalam 
nito kundi si Allah lamang. Kaya walang isa mang nakaaalam 
kung kailan siya mamamatay at kung sa aling lugar siya 
mamamatay dahil ito ay bahagi ng kaalaman hinggil sa 
Nakalingid, 3 na namukod-tangi si Allah sa pagkakaalam. 

3. Kapag dumating ang kamatayan ay hindi na makakayang 
itaboy ito o ipagpaliban ito o takasan ito. Nagsabi si Aliah 
(7:34); “Bawat kalipunan ay may taning; kaya kapag 
dumating na ang taning nila, hindi sila makapagpapahuli 
ng isang saglit at hindi sila makapagpapauna.” 

4. Ang mananampalataya, kapag pinuntahan ng kamatayan, 
ay pinupuntahan ng Anghel ng Kamatayan na may anyong 
maganda at may mabangong amoy. Darating kasama nito 
ang mga anghel ng awa na magpapalugod sa kanya ng balita 


3 Ang Nakalingid o Ghayb sa wikang Arabe ay ang anumang likas na hindi 
kayang malaman ng limang pandama ng tao. maliban kung ipahihintuiot ni Ailah 
Kabilang din dito ang mga mangyayari sa hinaharap sa tao. Ang Tagapagsalin. 

ng pagpasok sa Paraiso. Nagsabi si Allah (41:30): w Tunay 
na ang mga nagsabi: “Si Allah ang Panginoon namin,” 
at pagkatapos ay nananatiling matuwid, magsisibabaan 
sa kanila ang mga anghel na nagsasabi: “Huwag kayong 
mangamba at huwag kayong malungkot, at magalak 
kayo sa Paraiso na sa inyo noon ay ipinangangako.”” 
Ang Kafir 4 naman, kapag namatay, ay pupuntahan siya ng 
anghel ng kamatayan na may nakatatakot na anyo at maitim 
ang mukha. Darating kasama nito ang mga anghel ng parusa 
na magbabalita sa kanya ng pagdurusa na tatamuhin niya. 
Nagsabi si Allah (6:93): “Kung nakikita mo sana nang 
ang mga lumalabag sa katarungan ay nasa mga hapdi ng 
kamatayan samantalang ang mga anghel ay nag-aabot 
ng mga kamay nila, na nagsasabi : “Ilabas ninyo ang mga 
kaluluwa ninyo; ngayonng araw ay gagantihan kayo ng 
pagdurusa ng kahihiyan dahil sa kayo noon ay nagsasabi 
hinggil kay Allah ng hindi totoo at kayo noon ay sa mga 
Tanda Niya nagmamalaki.”” Kaya kapag dumating ang 
kamatayan, mabubunyag ang katotohanan at lilinaw na ang 
lahat sa bawat tao. Sinabi ni Allah (23:99-100): “Hanggang 
sa, noong dumating na ang kamatayan sa isa sa kaniia, 
magsabi siya: “PanginQpn ko, pabalildn Mo po ako nang 
harinawa ako ay makagawa ng matuwid sa naiwan ko!” 
Aba’y hindi! Tunay na ito ay isang salitang siya ang 
nagsasabi nito. Ang nasa likod nila ay isang hadlang 
hangang sa araw na bubuhayin sila.” 

4 

Tumatangging sumampalataya o hindi sumasampalataya 

Kaya kapag dumating ang kamatayan ay hahangarin 
ng Kafir at sumusuway ang makabalik sa buhay sa mundo 
upang gumawa ng mga matuwid na gawa ngunit wala nang 
kabutihang maidudulot ang pagsisisi kapag nahuli na ang 
lahat. Nagsabi si Allah (42:44): “Makikita mo ang mga 
lumalabag sa katarungan noong nakita na nila ang 
pagdurusa ay magsasabi sila: “Tungo sa pagbabalik sa 
Mundo ay may daan ba?”” 

Ang Libingan 

Ipinabatid ni Propeta Muhammad na ang tao. kapag 
inilagay na sa libingan niya at iniwan na siya ng mga taong 
nakipaglibing sa kanya, ay pupuntahan ng dalawang anghel. 
Pauupuin nila siya at tatanungin siya hinggil sa Panginoon 
niya, relihiyon niya at propeta niya. Ang mananampalataya 
ay magsasabi: “Ang Panginoon ko ay si Allah, ang relihiyon 
ko ay ang Islam at ang Propeta ko ay si Muhammad.” Kaya 
magsasabi sila sa kanya: “Tumingin ka sa lukiukan mo sana 
sa Impiyerno; pinalitan para sa iyo ni Allah iyon ng isang 
luklukan mula sa Paraiso.” Kaya kapwa niya makikita ang 
dalawang ito. Ang Kafiro^ng Munafiq (nagpapanggap na 
Muslim), kapag tinatanong na niia ay magsasabi siya: “Ha? 
Ha? Hindi ko nalalaman.” Kaya magsasabi sila sa kanya: 
“Hindi mo nalaman at hindi mo sinunod ang nakaaalamT 
Pupukpukin siya ng mga martilyong bakal at mapasisigaw 
siya ng isang sigaw na maririnig ng anumang hayop na nasa 
tabi niya, maliban sa tao at jinnl. Maninikip sa kanya ang 
libingan niya at ipakikita nila sa kanya ang luklukan niya 

sa Impiyerno at pupuntahan siya ng bahagi ng init niyon 
at pagdurusa roon. 

Ang panunumbalik ng kaluluwa sa katawan sa loob ng 
libingan ay ilan sa mga bagay kaugnay sa Kabilang-buhay 
na hindi matatalos ng isip ng tao sa Mundo. Ang isang 
tao ay pagiginhawahin sa libingan niya kung siya ay isang 
Mananampalataya na karapat-dapat sa kaginhawahan, o 
pagdurusahin kung siya ay karapat-dapat sa pagdurusa. 
Nagsabi ang Sugo: “Manalangin kayo ng pagpapakupkop 
kay Allah laban sa pagdurusa sa libingan. ” 

Ang matinong isip ay hindi magkakaila niyon sapagkat 
ang tao ay nakakikita sa buhay na ito ng nakahahawig niyon 
para sa kanya. Ang natutulog ay maaaring makaramdam na 
siya ay pinagdurusa ng matinding pagdurusa; sisigaw siya 
at magpapasaklolo siya ngunit ang nasa tabi niya ay hindi 
nakararamdam niyon. Ito ay sa kabila ng malaking kaibahan 
sa pagitan ngbuhay at kamatayan. Ang pagdurusa sa libingan 
ay kapwa sa kaluiuwa at sa katawan. Nagsasabi nga ang 
Sugo: “Ang libingan ang unang yugto sa mgayugto ng 
Kabilang-buhay . Kaya kung naligtas siya roon> ang ano 
ntang pagkatapos niyon ay higit na magaan kaysa roon; 
ngunit kung hindi siya naligtas doon , ang ano mang 
matapos niyon ay higit na matindi kaysa roon . ” Tinawag 
itong pagdurusa sa libingan sapagkat ang nakararami sa 
mga tao ay iniiilibing. Ang naiunod o ang nasunag o ang 
nakain ng mabangis na hayop o ang anumang gayd nito na 
hindi nailibing ay pinagdurusa o pinagiginhawa sa Barzakh? 


5 ito ay ang yugto ng panahon sa pagitan ng kamatayan ng tao at pagkabuhay 

Ang pagdurusa sa libingan ay sasari-sariin gaya ng 
pagpukpok ng mga martilyong bakal at iba pa. Pupunuin 
ng kadiliman ang libingan ng isang patay, lalatagan siya ng 
higaang mula sa Impiyerno, at magbubukas sa harap niya 
ng isang pinto mula sa Impiyerno. Magpapakita sa kanya 
ang gawa niya na buktot sa anyo ng isang lalaking pangit 
ang mukha at nakasuot ng damit na mabaho ang amoy, na 
mananatili kasama niya sa libingan niya. 

Ang pagdurusa ay magpapatuloy kung ang namatay ay 
isang Kafir o isang Munafiq. Ngunit kung ang namatay ay 
isang Mananampalatayang sumusuway, nagkakaiba ang 
pagdurusa ayon sa pagsuway na nagawa at maaari ring itigil 
ang parusa sa kanya. Ang mabuting mananampalataya naman 
ay pagiginhawahin sa libingan niya yamang paluluwagin 
para sa kanya ang libingan niya at pupunuin ng liwanag. 
Bubuksan para sa kanya ng isang pinto patungo sa Paraiso. 
Makararating sa kanya ang halimuyak nito at bango nito. 
Lalatagan siya ng higaang mula sa Paraiso. Magpapakita sa 
kanya ang mabuting gawa niya sa anyo ng isang magahdang 
lalaki na lilibang sa kanya sa libingan niya. 

Ang Pagsapit ng Huling Sandali 

at ang mga Tanda Nito 

Hindi nilikha ni Allah ang daigdig na ito para manatili. 
Bagkus ay darating dito ang isang araw na pangwakas nito. 
Ang araw na ito ay ang araw na sasapit ang Huling Sandali. 6 

6 Ang Huiing Sandah na tinutukoy nto ay ang huling sandali ng isang tao o ng 
Sansinukob bago sirain at lipulin ni Allah ang lahat ng nilalang Niya. 

Ito ay katotohanang hindi mapag-aalinlanganan. Sinabi ni 
Allah (40:59): ‘Tunay na ang Huling Sandali ay talagang 
darating, walang alinlangan hinggil dito.” Sinabi pa Niya 
(34:3): ‘‘Nagsabi ang mga tumangging sumampalataya: 
Hindi darating sa amin ang Huling Sandali. Sabihin mo: 
Aba’y hindi, sumpa man sa Panginoon ko, talagang 
darating ito sa inyo; Siya ang Nakaaalam sa Nakalingid” 
Ang kaalaman sa Huling Sandali ay ilan sa Nakalingid na 
sinarili ni Allah ang kaalaman doon at hindi Niya ipinabatid 
iyon sa isa man sa mga nilikha Niya. Nagsabi Siya (33:63): 
“Tinatanong ka ng mga tao hinggil sa Huling Sandali. 
Sabihin mo: Ang kaalaman hinggil dito ay nasa kay Allah 
lamang; at ano ang magpapabatid sa iyo na baka ang 
Huling Sandali ay nagiging malapit na?” 

Hindi sasapit ang Huling Sandali kundi sa masasamang 
mga tao. Iyon ay dahil magpapadala muna si Allah, bago 
sumapit ang Huling Sandali, ng banayad na hangin na kukuha 
sa mga kaluluwa ng mga Mananampalataya. Kaya kapag 
ninais na ni Allah ang pagbibigay-wakas sa mga nilikha sa 
pamamagitan ng kamatayan at ang katapusan ng Mundo, 
iuutosNiyasaanghelangpag-ihipsaTambuli. Kapag narinig 
iyon ng mga tao ay mamamatay sila. Sinabi ni Allah (39:68): 
“Iihip sa tambuli kaya mamamatay ang sinumang nasa 
mga langit at ang sinumang nasa lupa, maliban sa niioob 
ni Allah.” Magaganap iyon sa araw ng Biyemes. Pagkatapos 
niyon ay mamamatay ang lahat ng anghel at walang matitira 
kundi si Allah. 

Ang buong katawan ng tao ay maglalaho at kakainin 
ng lupa maliban sa dulo ng gulugod (spinal eord). Ito ang 
buto sa pinakamababang bahagi ng likod. Ang mga katawan 
naman ng mga propeta at mga ShahTd (namatay na alay ang 
buhay sa Islam) ay hindi kakainin ng lupa. Magpapababa 
si Allah mula sa langit ng tubig at tutubo ang mga katawan. 
Kapag ninais ni Allah na buhayin ang mga tao, bubuhayin 
muna Niya si Israffl, ang anghel na nakatalaga sa pag-ihip 
ng Tambuli. Iihip ito sa Tambuli sa ikalawang pagkakataon 
at bubuhayin ni Allah ang lahat ng nilikha. Magsisilabasan 
ang mga tao sa mga libingan nila gaya ng pagkalikha sa 
kanila ni Allah sa unang pagkakataon: mga nakayapak, mga 
hubad, at mga hindi tuli. Nagsabi si Allah (36:51); “Iihip 
muli sa tambuli at walang anu-ano sila, mula sa mga 
libingan, ay dali-daiing magsisilalabasan patungo sa 
Panginoon nila.” 

Ang unang ilalabas sa lupa ay si Propeta Muhammad. 
Pagkatapos ay aakayin ang mga tao sa lupain ng pagtitipon. 
Ang lupain na ito ay malapad at malawak. Lalapit ang araw 
sa mga tao. 

Mananatili ang mga tao sa lupain ng pagtitipon sa 
mahabang panahon samantalang naghihintay ng hatol sa 
pagitan nila at pagtutuos. Pagkatapos ay ipahihintulot na 
ni Allah ang paghatol sa pagitan nila. Itatayo ang Sirat.' Ang 
bilis ng pagdaan ng mga tao sa Sirat ay batay sa mga gawa 
nila. Mayroon sa kanila na daraan na ang bilis ay gaya ng 


Ito av isang tulay na manipis pa sa buhok at matalas pa sa espada na ltatayo 
sa ibabaw ng Impiyerno 

kisap-mata, gaya ng hangin, at gaya ng matutuling mga 
kabayo. Mayroon din sa kanila na gagapang. Sa ibabaw 
ng Sirat ay mayroong mga kalawit na susungkit sa mga tao 
at magtatapon sa kanila sa Impiyerno. Magsisilaglagan sa 
Impiyemo ang mga Kafir at ang mga Mananampalataya na 
sumusuway na niloob ni Allah na malaglag. Ang mga Kafir 
ay mananatili magpakailanman sa Impiyerno, ngunit ang 
masuwaying mga Mananampalataya ay pagdumsahin doon 
hangga’t niloob pa ni Allah at saka ilalabas din sila upang 
ipasok sa Paraiso. 

Titigil ang mga tumatawid sa Sirat—na mga mananahan 
sa Paraiso—sa isang tulay na nasa pagitan ng Paraiso at 
Impiyemo upang magsingilan sa mga pagkakasalang nagawa 
nila sa isa’t isa. Kaya hindi papasok sa Paraiso ang sinumang 
may isang pagkakasala sa kapatid niya sa pananampalataya 
hanggang hindi siya nakapagbayad doon at hanggang hindi 
sila nasisiyahan sa isa’t isa. Kapag pumasok na ang mga 
taga-Paraiso sa Paraiso at pumasok na rin ang mga taga- 
Impiyerno sa Impiyerno, dadalhin ang kamatayan na nasa 
anyo ng isang lalaking tupa at kakatayin ito sa pagitan ng 
Paraiso at Impiyemo habang ang mga taga-Paraiso at ang 
mga taga-Impiyemo ay nakatingin. Pagkatapos ay sasabihin: 
“O mga taga-Paraiso, buhay na walang hanggan sapagkat 
wala nang kamatayan; o mga taga-Impiyerno, buhay na 
walang hanggan sapagkat wala nang kamatayan.” Kaya 
kung may isang rnamamatay sa galak, namatay na sana sa 
galak ang mga taga-Paraiso; kung may isang mamamatay sa 
lungkot, namatay na sana sa lungkot ang mga taga-Impiyemo. 

Ang Impiyerno at ang Pagdurusa Roon 

Nagsabi si Allah (2:24): “pangiiagan ninyo ang Apoy 
na ang panggatong nito ay ang mga tao at ang mga bato, 
na inihanda para sa mga tumatangging sumampalataya.” 

Nagsabi naman ang Sugo (SAS) sa mga Kasama niya: “Ang 
l'rnit ngj apoy ninyo na ito na pinaririkit ninyo ay isang 
bahagi sapitumpung bahagi [ng initj ng apoy sa lmpiyemo. ” 
Nagsabi sila: “Kahit nga ito ay talagang nakasasapat na, 
o Sugo ni Aliah.” Nagsabi pa siya: “At tunay na iyon ay 
nakahigit ng animnapu't siyam na bahagi; bawat bahagi 
ay tulad [ng initj nito. ” 

Ang Impiyemo ay may pitong antas; bawat antas ay higit 
na matindi ang pasakit na dulot kaysa sa ibang antas. Bawat 
antas sa mga ito ay may mga mananahan ayon sa mga ginawa 
nila. Ang mga Munafiq 8 ay ilalagay sa pinakamababang 
palapag ng Impiyemo; ito ang pinakamatindi sa pasakit. Ang 
pagdurusa ng mga mapupunta sa Impiyemo na mga Kafir 
ay tuloy-tuloy at hindi titigil; sa tuwing nasunog na sila, 
panunumbalikin sila uli para sa karagdagang pagdurusa. 
Nagsabi si Allah (4:56): “Sa tuwing naluto na ang mga 
balat nila, pinapalitan Namin sila ng mga balat na iba 
sa una, upang malasap nila ang pagdurusa.” Nagsabi pa 
Siya (35:36): “Ang mga tumangging sumampalataya, 
makakamtan nila ang Apoy ng Impiyerno na hindi ldkitil 
sa kanila upang mamatay sila, at hindi magpapagaan 


Nagkukunwari o nagpapanggap na Muslim 

sa kanila ng pagdurusang dulot nito. Ganyan Kami 
gaganti sa bawat palatangging sumampalataya.” 

Tatanikalaan sila roon at igagapos ang mga leeg nila. 
Sinabi ni Allah (14.49-50), “Makikita mo ang mga salarin, 
sa Araw na iyon, na magkakagapos sa mga tanikala ng 
tnga kamay at mga paa. Ang mga damit nila ay mula sa 
alkitran at tatakpan ang mga mukha nila ng apoy.” Ang 
pagkain ng mga mapupunta sa Impiyerno ay ang Zaqqum 
yamang nagsabi si Allah (44:43-46): “Tunay na ang puno 
ngZaqqum ay pagkain ng makasalanan. Gaya ng latak ng 
langis, kukulo ito sa loob ng mga tiyan, gaya ng pagkulo ng 
mainit na tubig.” Nagsabi naman ang Sugo: “ Kung may 
isang patak mula sa Zaqqum na pumatak sa mundo, 
talagang nakasira na sana ito sa mga naninirahan sa 
mundo: sa mga pamumuhay nila. Kaya papaano na ang 
sinumang ito ay magiging pagkain niya?” 

Nililinaw ng naisalaysay buhat sa Sugo ang tindi ng 
pagdurusa sa Impiyerno at ang laki ng kaginhawahan sa 
Paraiso: dadalhin ang pinakamaginhawa sa mga tao sa 
Mundo mula sa mga Kafir at ilulublob sa Impiyerno nang 
isang saglit na paglublob. Pagkatapos ay sasabihin sa kanya: 
“May nagdaan na ba sa iyo noon na isang kaginhawahan?” 
Sasabihin niya: “Wala. Walang nagdaan sa akin na isang 
kaginhawahan kailanman.” Nakalimutan niya ang lahat ng 
ginhawa sa Mundo at ang kariwasaan doon sa isang saglit 
na paglublob Impiyemo. Dadalhin din ang pinakamiserable 
sa mga tao sa Mundo mula sa mga Mananampalataya at 
ipapasok siya sa Paraiso nang isang saglit na pagpasok. 

Pagkatapos ay sasabihin sa kanya: *"May nagdaan na ba sa 
iyo noon na isang kamiserablehan?” Sasabihin niya: “Wala. 
Walang nagdaan sa akin na kamiserablehan ni kapinsalaan 
kailanman.” Nakalimutan niya ang lahat ng kamiserablehan 
na dinanas, karalitaaan at kalungkutan dahil sa isang saglit 
na pagpasok sa Paraiso. 

Ang Katangian ng Paraiso 

Ang Paraiso ay tahanan ng buhay na walang hanggan 
at ang pagpaparangai para sa mga matuwid na lingkod ni 
Allah. Doon ay may kaginhawahang wala pang matang 
nakakita, wala pang taingang nakarinig, at hindi pa sumagi 
sa isip ng tao. Sinabi si Allah (32:17): “Hindi nalalaman ng 
isang tao kung ano ang itinago para sa kanila na lugod 
ng mga mata bilang gantimpala sa kanilang ginagawa 
noon.” 

Ang Paraiso ay binubuo ng mga antas na magkakaiba 
ang mga kalagayan ng mga mananampalataya roon ayon 
sa mga nagawa nila. Nagsabi si Allah (58:11): “itataas ni 
Allah sa mga antas ang mga sumampalataya mula sa 
inyo at ang mga binigyan ng kaalaman.” 

Ang mga maninirahan sa Paraiso ay kakain at iinom 
roon ng minimithi ng mga sarili nila. Doon ay may mga ilog 
ng tubig na di-nagbabago ang lasa at amoy, mga ilog ng gatas 
na hindi nagbabago ang lasa, mga ilog ng dinalisay na pulut- 
pukyutan, at mga ilog ng alak na masarap para sa mga iinom. 
Ang alak nila ay hindi gaya ng alak sa Mundo. Nagsabi si 
Allah (37:45-47): “Magpapaikot sa kanila ng kopa ng 

dalisay na alak: maputi, masarap para sa mga iinom. 
Waiang taglay ito na kapinsalaan at hindi sila, mula 
rito, malalasing.” 

Doon ay mag-aasawa sila ng mga magagandang dilag. 
Nagsabi ang Sugo: “Kung may isang babaeng mula sa 
Paraiso na susulyap sa mga naninirahan sa Lupa , talagang 
paiiliwanagin niya ang anumang nasa pagitan ng dalawa 
—ang Langit at ang Lupa—at talagang pupunuin niya 
ito ng mabangong halimuyak. ” 

Ang pinakamalaking kaligayahan ng mga maninirahan 
sa Paraiso ay ang mapagmasdan si Allah. Ang maninirahan 
sa Paraiso ay hindi iihi, hindi dudumi, hindi sisipunin, at 
hindi dudura. Ang mga suklay nila ay ginto at ang mga 
pawis nila ay musk 9 Ang kaligayahan nilang ito ay mananatilL 
hindi titigil at hindi mababawasan. Nagsabi ang Sugo: “Ang 
sinumang papasok sa Paraiso ay pagiginhawahin , Itindi 
na maghihirap at hindi na susubukin. Ang bahagi ng 
pinakakaunti [ang gantimpala/ sa mga maninirahan sa 
Paraiso ay higit na mabuti kaysa sa buong mundo nang 
makasampung ulit. ” 

Ang Babae sa Islam 

Ang Kalagayan ng Babae sa Islam 

Bago pag-usapan ang tungkol sa babae sa Islam at ang 
mga karapatan niya, kailangang linawin muna natin ang ilan 
sa mga saloobin ng ilan sa ibang mga sambayanan noon sa 

babae at kung papaano siyang tinatrato nila. Ang mga babae 
noon sa mga Griego ay naipagbibili at nabibili. Wala siyang 
anumang mga karapatan. Bagkus ang lahat ng karapatan 
ay para sa lalaki. Siya ay pinagkakaitan din noon ng mana 
o ng karapatang mangasiwa sa sariling ari-arian. Nagsabi 
pa nga ang bantog na Pilosopo nila na si Soerates: “Ang 
pagkakaroon ng babae ay ang pinakamalaking dahilan at 
ang pinagmumulan ng pagkasira sa mundo. Ang babae ay 
nakawawangis ng nakalalasong puno na ang panlabas nito 
ay maganda subalit kapag nakakain mula rito ang mga maya, 
mamamatay kaagad ang mga ito. v 

Tungkol naman sa mga Romano, sila ay naniniwala 
noon na ang babae ay walang kaluluwa. Wala siyang ano 
mang halaga para sa kanila at wala siyang mga karapatan. 
Ang bukang-bibig nila noon ay: ''ang babae ay walang 
kaluluwa.” Dahil dito ang mga babae ay naparurusahan sa 
pamamagitan ng pagbuhos ng kumukulong Iangis sa mga 
katawan nila at ng pagtatali sa kanila sa mga poste. Bagkus 
ay itinatali pa nga nila ang mga inosenteng babae sa mga 
buntot ng mga kabayo at pinatatakbo nila ang mga ito nang 
ubod ng bilis hanggang sa mamatay. Gayon din ang pananaw 
ng mga Hindu. Karagdagan pa roon, sinusunog nila noon 
nang buhay ang babae kapag namatay ang asawa niya. 

Iwinangis noon ng mga Tsino ang babae sa nakasasakit 
na tubig na tumatangay sa kaligayahan. Ang lalaking Tsino 
noon ay may karapatang ipagbili ang maybahay nito at may 
karapatan din itong ilibing siya habang siya ay buhay pa. 

Tungkol naman sa mga Hudyo, sila ay nagtuturing na 
ang babae ay isang sumpa dahil siya ang tumukso kay Adan 
at nag-udyok na kumain ng bunga ng ipinagbabawal na puno. 
Itinuturing din niia siya na marumi. Kapag nireregla siya 
ay pinarurumi niya ang bahay at ang lahat ng masasaling 
niya. Hindi rin siya magmamana ng anuman mula sa ama 
niya kapag siya ay may mga kapatid na lalaki. 

Sa mga Kristiyano noon, itinuturing nila na siya ay 
isang demonyo. Nagsabi pa nga ang isa sa mga klerikong 
Kristiyano na ang babae ay hindi nauugnay sa lahing tao. 
Sinabi naman ni San Buenaventura (1217-1274): “Kapag 
nakita ninyo ang babae ay huwag ninyong isipin na kayo ay 
nakakikita ng isang tao, bagkus ni isang hayop; ang nakita 
ninyo ay si Satanas lamang mismo at ang naririnig ninyo 
ay ang huni ng ulupong.” 

Nanatili ang mga babaeng Ingles, alinsunod sa English 
Common Law (Pangkalahatang Batas ng Inglatera) hanggang 
sa kalagitnaan ng nagdaang siglo (ikalabinsiyam na siglo), 
na hindi mga ibinibilang na mga mamayan. Ang babae ay 
wala ring mga karapatang personal at walang karapatan na 
magmay-ari ng anuman pati na ang mga kasuutang isinusuot 
niya. Nagpasya ang Parlamento ng Seotland noong 1567 na 
ang babae ay hindi pahihintulutang bigyan ng awtoridad 
sa anumang bagay. Ipinagbawal naman ng Parlamento ng 
Inglatera noong panahon ni Haring Henry XIII sa babae 
ang pagbabasa ng Bibliya sapagkat siya raw ay marumi. 
Noong 586, nagdaos ang mga Pranses ng isang kapulungan 
upang talakayin kung ang babae ba ay isang tao o hindi isang 

tao! Kinilaia nila na siya ay tao ngunit siya ay nilikha para 
paglingkuran ang lalaki. Ang batas ng Inglatera hanggang 
sa taong 1805 ay nagapapahintulot noon sa isang asawa na 
ipagbili ang maybahay niya, at itinakda pa ang halaga ng 
maybahay saanim na sterling petmny (kalahating sehilling). 

Sa mga Arabe naman bago dumating ang Islam, ang 
babae ay isang hamak, hindi nagmamana, hindi pinapansin 
at walang mga karapatan. Ang marami pa nga sa kanila noon 
ay naglilibing nang buhay sa mga babaeng anak nila. 

Pagkatapos ay dumating ang Islam upang alisin ang lahat 
ng kawalang-katarungan na ito sa babae at upang linawin 
na siya at ang lalaki ay pantay. Siya ay may mga karapatan 
kung paanong ang lalaki ay may mga karapatan. Nagsabi 
si Allah sa Qur’an (49:13); “O mga tao, tunay na Kami 
ay lumikha sa inyo mula sa isang lalaki at isang babae 
at gumawa sa inyo na mga bansa at mga lipi upang 
magkakilalahan kayo. Tunay na ang pinakamarangal sa 
inyo para kay Allah ay ang pinakamapangilag sa inyo 
sa pagkakasala.” Sinabi pa Niya (4:124): “Ang mga 
gumawa ng mga matuwid, maging lalaki man o babae 
habang siya ay isang mananampalataya, ang mga iyon 
ay magsisipasok sa Paraiso at hindi sila gagawan ng 
pagiabag sa katarungan ni katiting man.” Sinabi pa Niya 
(29:8): “Itinagubilin Namin sa tao na sa mga magulang 
ay gumawa ng magaling.” Nagsabi naman ng Propeta: “Ang 
pinakaganap sa mga mananaapalataya sa pananampa- 
laiaya ay ang pinakamaganda sa kanila sa mga kaasalan, 
at ang pinakamabuti sa inyo ay ang pinakamabuti sa inyo 

sa mga maybahay nila. ” May isang lalaking nagtanong sa 
Propeta: “Sino po ang higit na karapat-dapat sa mga tao sa 
magandang pakikisama ko?” Nagsabi siya: “Ang ina mo. ” 
Nagsabi ito: “Pagkatapos ay sino pa po?” Nagsabi muli siya: 
“Ang ina mo. ” Nagsabi muli ito: “Pagkatapos ay sino pa 
po?” Nagsabi muli siya: “Ang ina mo.” Nagsabi muli 
ito: “Pagkatapos ay sino pa po?” Nagsabi muli siya: “Ang 
ama mo. ” Ito, sa maikling pananalita, ang pananaw ng 
Islam sa babae. 

Ang Pangkalahatang Karapatan 

Ang babae sa Islam ay mayroong mga pangkalahatang 
karapatan, na ang ilan ay ang sumusunod: 

1. Ang karapatan sa pagmamay-ari. Ang babae ay may 
karapatang magmay-ari ng anumang naisin niya (kung kaya 
niya) gaya ng mga bahay, mga iupain, mga pagawaan, mga 
pataniman, ginto, pilak, at iba’t ibang mga uri ng hayop— 
maging siya man ay isang maybahay o isang ina o isang 
anak o isang kapatid. 

2. Ang karapatan sa pag-aasawa, pagpUi ng asawa, 
paghingi ng pagpapawalang-bisa sa kasal, at paghingi 
ng diborsiyo kapag nagdurusa sa piling ng asawa. 

Ang mga ito ay mga karapatang napagtibay para sa babae. 

3. Ang karapatan sa pagkamit ng iba’t-ibang uri ng 
kaaiaman at lalo na ang kinakailangan para sa kanya 

gaya ng kaalaman tungkol kay Allah, kaalaman tungkol sa 
pagsamba sa Kanya at kung papaano ang pagsasagawa ng 
mga ito, at kaalaman tungkol sa mga tungkuling kailangang 

gampanan niya, mga kagandahang asal ukol sa kanya, at 
mga pag-uugaling mahusay na kaiiangang taglayin niya, 
batay sa pangakalahatang kauutusang nasasaad sa sinabi ni 
Allah (47:19): “Kaya alamin mo na walang Diyos kundi 
si Allah,” at sa sinabi rin ng Sugo: “Ang paghahanap ng 
kaalaman ay tungkulin ng bawat Muslim. ” 

4. Ang karapatan sa pagkakawanggawa ng anumang 
naisin niya mula sa ari-arian niya at na gumugol mula rito 
para sa sarili niya at para sa kaninumang naisin niya gaya ng 
asawa, mga anak at mga magulang hanggat hindi umaabot 
sa pag-aaksaya. Ang ukol sa kanya roon ay ang ukol din sa 
lalaki. 

5. Ang karapatan na ihabilin ang hanggang sa ikatlong 
bahagi ng ari-arian niya habang nabubuhay pa at ipatupad 
iyon kapag namatay na siya, nang walang pagtutol dahil 
ang paghahabilin ay isang personal na karapatan. Kung 
paanong ito ay maaari sa lalake, maaari rin sa babae, sa 
kundisyong hindi lalampas ang habilin sa 'A ng ari-arian. 
Ang babae at ang lalaki ay magkatulad dito. 

6. Ang karapatan sa kasuutan. Maaari niyang isuot ang 
anumang naiisin niya gaya ng seda at ginto—na ipinagbawal 
sa mga lalake—ngunit wala siyang karapatang maghubad ng 
kasuutan, mag-alis ng damit, magsuot ng maiiksing damit, 
o mag-alis ng belo sa uio, o ilitaw ang leeg maliban kung 
nasa harap ng taong maaari niyang gawin iyon. 

7. Ang karapatan sa pagpapaganda. Maaari siyang 
gumamit ng eye-liner, pulbos, lipstiek at iba pang make-up, 
kung ibig niya, at magsuot ng pinakamagandang mga hiyas. 

8. Ang karapatan sa pagkain at inumin. Maiinom at 
makakain niya ang anumang masarap at mabuti. Walang 
ipinagkaiba ang babae sa lalaki pagdating sa pagkain at 
inumin. Ang anumang ipinahintulot na pagkain at inumin 
ay kapwa ipinahihintulot sa mga lalaki at mga babae at ang 
anumang ipinagbawal sa mga ito ay ipinagbabawal sa mga 
lalaki at mga babae. Nagsabi si Allah (7:31): “Magsikain 
kayo at magsiinom kayo ngunit huwag kayong magpa- 
kalabis; tunay na Siya ay hindi nagmamahal sa mga 
nagpapakalabis.” Ang pinatutungkulan nito ay panlahat 
na sumasakiaw sa kapwa babae at lalaki. 

9. Ang karapatan sa pagpapamana at pagmamana. 

Ang mga Karapatan ng Babae sa Asawa Niya 

Kabilang sa mga natatanging karapatan ng babae ay 
ang mga karapatan niya sa asawa niya, ang mga karapatan na 
iyon na ukol sa kanya katumbas ng mga itinakdangtungkulin 
niya sa asawa niya. Ito ang ilan sa mga karapatan ng babae 
na tungkuling gampanan para sa kanya ng asawa niya batay 
sasinabi ni Allah (2:228): “Ang karapatang ukol sa kanila 
ay tulad ng tungkuling para sa kanila ayon sa kung ano 
ang makatuwiran,” Kinakailangan sa asawa na ibigay ang 
mga iyon nang buo sa maybahay, maliban kung ipagpaparaya 
niya ang ilan sa mga iyon dahil maaari nitong gawin iyon. 
1. Ang pagsustento sa maybahay ayon sa kalagayan 
ng asawa sa kaginhawahan o kagipitan. Nasasakop ng 
sustento ang kasuutan, ang pagkain, ang inumin, ang gamot 
at ang tirahan. 

2. Ang pangangalaga sa kanya sa karangalan niya, sa 
katawan niya, sa ari-arian niya, at sa relihiyon niya. 

3. Ang pagtuturo sa kanya ng kinakailangan sa mga 
katuruan ngRelihiyon niya. Kung hindi kayang gawin ng 
asawa iyon, pahihintulutan siya na matuto sa pamamagitan ng 
pagdalo sa mga aralin para sa mga babae na idinaraos sa 
mga Masjid, sa mga paaralan o sa ibang lugar kung may 
katiyakang walang masama at kapinsalaan na mangyayari 
sa kanya at sa asawa. 

4. Ang magandang pakikitungo sa kanya dahil ang sabi 
ni Allah (4:19): “Pakitunguhan ninyo sila ayon sa kung 
ano ang nalalamang maganda.” Kabilang sa magandang 
pakikitungo sa kanya ay ang hindi pagkakait sa karapatan 
niya sa pagtatalik at ang hindi pananakit sa pamamagitan 
ng panlilibak o panlalait o panghahamak o pagmamaliit. 
Kabilang sa magandang pakikitungo sa maybahay ay ang 
hindi siya pipigilan sa pagdalaw sa mga kamag-anak niya 
kung walang kinatatakutan na maaaring masamang mangyari 
sa kanya, na hindi siya aatangan ng hindi niya makakaya 
sa mga gawain, at na maging mabuti sa kanya sa salita at 
sa gawa dahil ang sabi ng Sugo: “Ang higit na mabuti sa 
inyo ay ang higit na mabuti sa maybahay niya, at ako ang 
higit na mabuti sa inyo sa mflybahay ko. ” 

Ang Hijab 

Ang Hijab sa literal na kahulugan ay tabing o belo. Ang 
Hijab ay ang itinakdang kasuutan para sa isang babae, na 
tumatakip sa buong katawan niya magmula ulo hanggang 

paa, kapag nasa harap ng mga taong hindi niya asawa o hindi 
napakalapit na kaanak. Ang kasuutan ay itinuturing na Hijab 
kung ang mga sumusunod na kondisyon ay natutugon. Ang 
kasuutan ay kailangang: hindi manipis, hindi mapang-akit, 
at hindi kasuutang panlalaki. 

Hinangad ng Islam na pangalagaan ang pamilya sa 
pagkalansag at pagguho. Pinaligiran nito ang pamilya ng 
matatag na pader ng mga kagandahang asal at moralidad 
upang manatiling ang mga kaluluwa ay malusog at ang 
lipunan ay malinis: hindi inaantig dito ang mga kalaswaan 
at hindi pinupukaw dito ang mga hilig ng laman. Naglagay 
na ito ng mga hadlang upang pigilin ang mga pampaantig 
na nag-aanyaya sa tukso. Kaya ipinag-utos nito sa panig ng 
lalaki at babae na ibaba ang tingin. 

Isinabatas ni Aliah ang Hijab para sa babae bilang 
pagpaparangal sa kanya, pangangalaga sa karangalan niya 
laban sa kadustaan at kahihiyan, paglalayo sa kanya sa 
panliligalig ng mga buktot at mga halang ang mga kaluluwa, 
pagsasanggalang sa kanya laban sa mga hindi kumikilala 
sa halaga at kabuluhan ng kalinisan sa pamumuhay, bilang 
pagpipinid sa pinto ng tukso na idinudulot ng tabarrutj at 
pagpapakita ng mga alindog at upang paiigiran ang babae 
ng pader ng paggalang at pagpapahalaga. 

Ang Islam, nang isinapatakaran nito ang Hyab, ay 
nagnanais na magganrantiya sa babae ng isang marangal 
na buhay. lyan ay sapagkat ang babae, kapag tumatanda 
na, nawawala na nang unti-unti ang kagandahan niya. Kapag 
lumalabas ang lalaki sa lansangan at nakakikita ng mga 

dalaga na nasa kasibulan ng buhay, taglay ang napakaganda 
na kasuutan at kabataan, kapag nagbalik siya sa maybahay 
niya ay sisimulan niya ang paghahambing. Walang dudang 
ito ay may gagampanang papel sa pagwasak sa mga tahanan. 

Ang Polygyny 

Umiiral na ang Polygyny halos kasabay ng paglitaw 
ng tao. Matatagpuan ito sa mga naunang batas at sa mga 
matandang lipunan. Mayroon nito noon sa mga Hudyo, mga 
Kristiyano, mga Tsino, mga Indio at iba pa. Ang Polygny 
noon ay walang hangganan; nag-aasawa ang isang lalaki ng 
kahit ilan na maibigan niyang mga babae. Ang mga babae rin 
noon ay napasasailalim sa kawalang-katarungan. Dumating 
ang Islam; pinawi nito ang kawalang-katarungan sa babae 
at nilimitahan ang Polygyny upang hindi hihigit sa apat. 

Noong ipinahintulot ng Islam ang Polygyny ay nagtakda 
ito para roon ng isang kondisyon: ang katarungan sa pagitan 
ng mga maybahay. Nagbabala ito ng napakatinding babala 
laban sa paglabag sa kondisyon na iyon at naglaan ito para 
roon ng isang matinding parusa. 

Tunay na mayroong mga pangangailangan na maaaring 
magtulak sa lalaki sa Polygyny. Halimbawa, maaaring ang 
maybahay ay baog o maysakit. Ang pinakamagaling ba para 
sa babaeng ito ay na diborsiyuhin siya ng asawa niya at mag- 
asawa ito ng ibang babae? Ang Polygyny ay maaaring para 
rin sa kapakanan ng sambayan, gaya ng kapag dumami ang 
mga babae resulta ng digmaan at iba pa. Nag-iwan ang 
ikalawangdigmaangpandaigdigan, halimbawa, ng25 milyon 

na balo sa Europa. Ang pinakamagaling ba ay na manatili 
ang mga babaeng ito nang walang mga asawa o na maging 
ikalawang maybahay? Nagkaroon ng isang demonstrayon 
ng mga kababaihan sa Alemania matapos ang ikalawang 
digmaang pandaigdigan noong taong 1945. Hiniiing doon ng 
mga babae na gumawa ng konstitusyon na nagpapahintulot 
sa Polygyny sa pagnanais na pangalagaan ang babaeng 
Aleman laban sa kalisyaan ng pagbibili ng laman. 

Ang Pagpasok sa Relihiyong Islam 

Matapos na magkaroon ka ng kaalam sa kadakilaan ng 
Relihiyong Islam, na ito ang tanging daan sa kaligtasan 
para kay Allah, na ang pagpasok dito ay kinakailangan para 
sa bawat isa, at walang paraan para sa pagpasok sa Paraiso 
at pagkaligtas sa Impiyerno sa araw ng Pagkabuhay kundi 
sa pamamagitan ng pagyakap dito, maaari mong maitanong 
kung papaano ang pagpasok sa Islam. Ang sagot hinggil 
doon: kapag ikaw ay nagnais na pumasok sa Islam ay wala 
kang ibang gagawin kundi ang sumampalataya na walang 
tunay na Diyos kundi si Allah at na si Muhammad ay Sugo 
ni Allah. Bibigkasin mo ito ng ganito sa wikang Arabe: 
ashhadu an la ilaha illallahu wa ashhadu anna muhammadar 
rasulullah —Sumasaksi ako na walang tunay na Diyos kundi 
si Allah at sumasaksi ako na si Muhammad ay Sugo ni Allah. 
Pagkatapos ay magsisimula ka sa pag-aaral at pagpapatupad 
pg mga alituntunin ng Islam tulad ng pagsasagawa ng salah 
(dasal) at iba pa. Ang mga aklat na naglilinaw rito ay marami. 




